
Praefatio. 


Et  antiqui  ipsi  orationes  et  epistulas  rerum  gestarum  cnar- 
rationi  insertas  a scriptoribus  ipsis  esse  compositas  testantur  et 
docti  bomines  philologi  atque  historici  sane  nostri  demum  saeculi 
legem  rogaverunt  et  pertulerunt,  ut  si  quis  genuinam  esse  aliquam 
orationem  vel  epistulam  censeat,  argumenta  talem  exceptionem  com- 
probantia afferat  necesse  sit.  Attamen  praecipue  quod  ad  orationes 
Taciti  libris  interpositas  attinet,  illa  lex  interdum  neglecta  vel 
spreta  est.  Velutnon  solum  Spengelius  Senecae  orationem1)  genui- 
nam putavit  sed  etiam  Tcuffelius2)  Tiberii  literas  ad  senatum 
scriptas3)  et  codicillos  eiusdem  principis  ad  Seianum  missos4) 
,Urkunden4  nominat.  Inde  consilium  mihi  in  fidem  orationum  Taci- 
tinarum  paulo  accuratius  inquirere.  Priusquam  vero  id  opus  , aleae 
plenum4  aggrediar,  breviter  disseram  de  ratione,  qua  singuli  rerum 
scriptores  et  Graecorum  et  Romanorum  usi  sint.  Quamvis  enim 
dubitari  nequeat,  quin  omnes  fere  orationes  insertae  ab  historicis 
sint  conscriptae,  tamen  alii  alias  secuti  sunt  componendi  rationes. 
Pauca  faciam  verba:  nam  omnia  ferme,  quae  in  universum  prae- 


t)  Tac.  Ann.  XIV,  53.  54.  cf.  Woelfflin:  Philol.  26,  140. 

2)  Teuffel:  Hist.  Litt.  Romm.  2754,2.  cf.  333,  14. 

3)  Tac.  Ann.  111,  53. 

fationis  modo  de  huc  re  dici  possunt,  iarn  ab  aliis1 2 3)  satis  accurate 
prolata  sunt.  Adnotationis  loco  addam  eundem  gradum  atque 
orationes  obtinere  epistulas.  Etenim  si  quis  ad  absentem  loqui 
vult,  literas  conscribit. 

Graecorum  antiquissimi  rerum  scriptores,  logographi,  a poesi 
epica  profecti  etiam  poetarum  epicorum  licentiam  fictis  orationibus 
insertis  usurpaverunt.  Quod  cum  fragmenta4)  tum  Herodotus,  pater 
historiae,  testantur.  Nam  Herodotus  quoque  logographos  hac  in  re 
secutus  saepe  homines  inducit  verba  facientes,  quae  narrationi 
amoenitatem  atque  varietatem  adducunt.  Neque  igitur  inepte  Quin- 
tilianus*) orationes  Iierodoteas  , sermones4  nominat.  Sequitur 
Thucydides,  qui  primus  cum  arte  rhetorica  nimirum  cauta  neque 
immodesta  orationes  artificiose  conscriptas  operi  suo  intexuit.  De 
ratione,  qua  usurus  sit,  ipse  loquitur  in  primi  libri  capite  vicesimo 
altero.4)  Ut  enim  singulos  aptissime  dicturos  fuisse  occasione  certa 
data  sibi  persuasum  sit,  talia  verba  iis  se  esse  attributurum  con- 
fitetur, ita  tamen,  ut  quam  artissime  ad  orationum  genuinarum 
sententiam  se  applicet.  Thucydide  multo  inferiores  sunt  scriptores, 
qui  sequuntur,  Xenophon,  qui  ut  aemulator  Thucydidis  ita  cum  in 
tota  rerum  gestarum  descriptione  tum  in  orationibus  componendis 
multo  minus  perfectus  est,  Ephorus  et  Theopom pus,  Isocratis  disci- 
puli, qui  artem  suam  rhetoricam  iactantes  artificia  tantum  scholae 
rhetoricae  praebuerunt.  Et  id  quod  Polybius5)  Timaeo  Siciliae 
historiae  auctori  obiecit,  etiam  ad  illos  pertinet.  Schola  enim 

1)  H.  Schnorr  v.  Carolsfeld : „Ueber  die  Keden  und  Briefe  bei  Sallust". 
Miinchen  1886.  p.  2-8. 

Jaannes  Seebeck : ,de  orationibus  Taciti  libris  insertis4.  Part.  1.  Cellae 
1880.  p.  5—15. 

Aemilius  Walter:  , de  Taciti  studiis  rhetoricis4.  Halis  Saxonum  1873.  p.  16  18. 

K.  Hodenwaldt:  ,de  orationum  Tacitearum  fide  historica  etc.‘  Jenae  1875. 
P.  1—7. 

2)  Hecataei  frg.  353  (K.  Mulier  : Histt.  graecc.  fragimn.  I.  p.  28.) 

Hellanici  frg.  183  (I.  p.  64.  M.) 

Pherecydis  frgg.  112.  113.  (I.  p.  98.  M.) 

3)  Quint.  inst.  or.  X,  1,73. 

4)  cf.  Jebb  : Keden  des  Thucydides,  vert.  Imelmann. 

5)  Polyb.  12,  25  »4. 

rhetorica  ita  praevaluit  in  orationibus  conscribendis,  ut  nec  dicen- 
tium animorum  nec  rerum  conexus  ratione  habita  orationes  insertae 
operum  licentiae  speciem  prae  se  tulerint.  Quo  ex  tempore  semper 
fere  praecepta  rhetorica  nimis  valuerunt  ad  orationes  componendas.1 2 3) 
Neque  tamen  posteriorum  aetatum  scriptores  tam  ex  libidine  ora- 
tiones finxerunt  ut  Timaei,  Ephori,  Theopompi.  Jam  enim  Polybius 
postulat*),  ut  orationes  et  cum  dicentium  animis  et  cum  rerum 
causis  atque  conexu  congruant:  ,x o ok  xoo;  app/j£ovxac  (koyyj^)  xai 
xaipfooc  asi  Xajj.pdvstv  xoox’  ava^xaiov4.  Neque  aliter  iudicaverunt 
Diodorus  Siculus*)  et  Lucianus  et  Dionysius  Halicarnassen- 
sis. Dionysius4)  eas  esse  debere  ,xo!c  Tipoaojxwc;  rcpeTOvxocc  xai 
xoT<;  7rpd-qi aatv  oixeiouc  xai  |J.7]xe  Xeh rovxaq  xou  jxstpioo  {ivjts  oxspafpovxa;4 
censet,  Lucianus5)  ,|J.aXtata  jjiev  soixdxa  xd>  xpostbxop  xai  Ttp  Trpd^xax» 
oixsla  Xs-(sa<W  iubet  Quam  rationem  ceteri  quoque  Graecorum 
rerum  scriptores  probasse  videntur,  Plutarchus  et  imprimis  Dio 
Cassius  alique  minoris  momenti  arte  sane  impari.  Iam  enim  Dio  magis 
Luciani  verbis,  quae  sequuntur:  ,t tXvjv  sessitat  oot  xdxs  xai  pyjxopsoaa' 
xai  smf)si£ai  x/jv  xtbv  Xo^cov  rJsivdxyjxa4  se  addixit  quam  supra  allatis 

Transeo  ad  Pio  manorum  rerum  scriptores.  Et  quidem  primus, 
cuius  de  usu  certum  aliquid  dici  potest,  Cato  , Originibus4  suas 
ipsius  interposuit  orationes6),  aliorum  autem  nullam  nisi  unam7), 
quatenus  quidem  nos  discernere  possumus.  Coelium  Antipatrum 
deinde,  Sempronium  Asellionem,  Claudium  Quadrigarium, 
Valerium  Antiatem,  Cornelium  Sisennam  sermones  commenticios 
inseruisse  enarrationi  vix  negari  potest.8)  Jam  accedamus  ad  Sallus- 
tium, de  cuius  ratione  satis  bene  disseruit  Carolsfeldus.  Etiam  Sallustii 
orationes  rhetorice  fictae  sunt  ita  tamen,  ut  magis  ad  mores  et  ingenia 
hominum  memorabilium  describenda  spectent  quam  ad  rerum 

1)  Cic.  de  legg.  1,5:  cum  sit  (historia)  opus,  ut  tibi  quidem  videri  solet, 
unum  hoc  oratorium  maxime. 

2)  1.  c. 

3)  Diod.  Bibi.  20,  2,  2. 

I)  Dionys.  iud.  de  Thucyd.  36. 

5)  Luc.  de  hist  conscr.  58. 

6)  Geli.  VI,  3.  Liv.  45,  25,  1. 

7)  Geli.  III,  7.  cf.  Carolsfeld:  1.  c.  p.  5. 

8)  Carolsfeld:  p.  5 sqq. 

causas  motusque  detegendos1).  Caesare  omisso  vertamus  nos  ad 
Livium, , rerum  Romanarum  eloquentissimum  auctorem2)4.  Qui  adeo 
rhetorice  res  gestas  describit  ut  orationes  maximam  partem  com- 
menticias quaeque  inprimis  narrationi  rhetorice  exornandae  serviunt, 
interponat.  Maiorem  scilicet  fidem  habuisse  historicam  orationes 
posterioribus  libris  non  extantibus  insertas  verisimillimum  est.  Nam 
de  Julii  Caesaris  contionibus  sine  dubio  Livius  certius  magisque 
fidum  noverat  quam  de  Romuli  Addendum  est  non  defuisse  vitu- 
peratores- quoque  consuetudinis  orationum  inserendarum.  Velut 
apud  Graecos  Cratippus,  Thucydidis  obtrectator3),  apud  Romanos 
Pompeius  Trogus4),  qui  nonnisi  indirectas  interposuit. 

Citius  fortasse  quam  ut  res  postulabat  perlustravimus  clarissi- 
mos et  Graecorum  et  Romanorum  rerum  scriptores.  Jamiam  trans- 
eamus ad  Tacitum  ipsum.  Et  prima  quidem  quaestio  nobis  occurrit, 
utrum  scriptor  genuinas  ipse  introspexerit  orationes  an  tantummodo 
ex  rerum  scriptorum,  quibus  usus  est  auctoribus,  libris  earum  noti- 
tiam sit  consecutus.  Minoris  enim  momenti  in  universum  sunt 
quae  ex  iis  qui  dicentibus  ipsi  interfuerant,  audivit.  Prima  quaestio 
et  difficillima!  Neque  fieri  poterit,  ut  eam  solvamus,  nisi  de  fonti- 
bus Taciti  fusius  verba  faciemus.  Duas  vero  in  partes  disputatiun- 
culam meam  dividere  mihi  in  animo  est:  priore  de  Taciti  fontibus 
mihi  dicendum  erit,  altera,  quam  rationem  scriptor  in  componendis 
orationibus  probaverit,  exponam.  Principio  autem  dissertationis  meae 
praetermittere  non  possum,  quin  Theodoro  Birt  magnas  agam  gratias. 
Confiteri  enim  cui  mullum  debeas  decet. 

1)  G.  Schiinfeld  : ,de  Taciti  studiis  Sallustianis4.  Lips.  1884.  p.  52. 

2)  cf.  Tac.  Ann.  XIV,  29. 

Friedensdorf:  ,de  orationibus  Liviano  operi  insertis.4  Tilsit  1886. 

3)  cf.  Dionys.  Halic.  iud.  de  Thucyd.  16. 

4)  Justin.  38,  3,  11. 

Caput  I 

De  Taciti  fontibus. 


De  fontibus  et  primariis  et  derivatis,  quibus  Tacitus  in  con- 
scribenda Caesarum  historia  usus  esse  videatur,  iam  multi  permulta 
scripserunt.  Ut  vero  rei  natura  difficillimae  secum  fert,  non  solum 
variae  sed  etiam  contrariae  promptae  sunt  sententiae.  Nam  cum 
quondam  nostrum  enixe  operam  navasse  fontibus  proximis  inqui- 
rendis percensendisque  viri  non  indocti  existimaverint  ut  alios 
omittam,  nomino  Prutziuin1)  — , plerique,  qui  nostris  temporibus 
de  hac  re  egerunt,  prorsus  diversam  defenderunt  partem:  Tacitus 
non  modo  non  primariis  fontibus  latius  usus  est,  sed  ne  scriptorum 
quidem  opera,  qui  eorundem  temporum  res  gestas  composuerunt, 
multa,  nedum  omnia,  inter  se  contulit.  Una  quaque  in  parte  unum 
praeclarissimum  scriptorem  secutus  est  quasi  ducem  neque  aliter 
nisi  interdum  aut  casu  commotus  aut  summatim  ceteros  quoqne 
inspexit.  Quae  altera  opinio  orta  est  ex  comparatione  Plutarclii  et 
Dionis  Cassii  ac  Suetonii  cum  Tacito  facta.  Plu tarchus  enim,  qui 
Galbae  et  Othonis  vitarum  descriptione  eandem  tractavit  materiam 
quam  noster  primo  et  secundi  libri  Historiarum  dimidio,  plurimis 
locis  adeo  Taciti  narrationi  similia,  ne  dicam  verbo  tenus  con- 
gruentia, praebet,  ut  aut  utrumque  eundem  fontem  adhibuisse  aut 
Plutarclii  fuisse  auctorem  Tacitum  necesse  sit.  Qua.  de  similitudine 

1)  Rob.  Ed.  Prutz:  ,l)e  fontibus,  quos  in  conscribendis  rebus  iud«  a Tiberio 
usque  ad  mortem  Neronis  gestis  auctores  veteres  secuti  esse  videantur/  Halae  1838. 

primus  egit  Hirzelius1),  qui  acta  publica,  deinde  Wiede mannus4), 
qui  Plinium,  Peterus3)  et  Mommsenus4),  qui  Cluvium  Rufum 
Nissenus5),  qui  Plinium  maiorem  communem  fuisse  fontem  cen- 
suerunt.  Ultimus  prodiit  eiusdem  fontis  fautor  Puhlius6). 

Contrariam  susceperunt  partem  Schmidtius7),  qui  illos  scriptores 
fontium  magnam  multitudinem  ante  oculos  habuisse,  Heerenius*), 
Clasonius®),  Langeus10),  Kraussius"),  Lezius'2),  Cornelius13), 
qui  Plutarchum  ex  Tacito  hausisse  iud  icant.  Cui  sententiae  etiam 
Woel  fflinius  u)  se  addixit. 

Sicut  Historiae  Taciti  comparatae  sunt  cum  Plutarchi  Galbae 
et  Othonis  vitis  ita  ab  excessu  divi  Augusti  libros  cum  Cassii  Dionis 
et  Suetonii  relationibus  multi  contulerunt.  Atque  quomodo  illic 
eodem  hic  certatur,  utrum  Dionis  ac  Suetonii  auctor  fuerit  noster 
— nimirum  praeter  alios  — an  omnes  tres  eundem  adhibuerint 


1)  Hirzel:  , Comparatio  eorum  quae  de  imperatoribus  Galba  et  Othone  relata 
legimus  apud  Tac.,  Plut.,  Suet.,  Dion.  Cass.  cum  ad  fontium  ex  quibus  hauserint 
indolem  tum  ad  illorum  scriptorum  rationem  pernoscendam4.  Stuttgart  1851. 
Progr. 

2)  Wiedemann  : ,de  Tac.,  Suet.,  Plut.,  Cass.  Dione  scriptoribus  imperatorum 
Galbae  et  Othonis4.  Berol.  1857. 

3)  Peter:  ,Die  Quellen  Plutarchs  in  den  Biographieu  der  Kdmer4.  Halle  1865. 

4)  Th.  Mommsen : ,C.  Tacitus  und  Cluvius  Kufus4.  Herm.  IV,  295—325. 
Berlin  1870. 

5)  11.  Nissen:  ,Die  Historien  des  Plinius4  Kh.  M.  XXVI,  497  548.  Frankf.  1871. 

6)  M.  Puhl : ,de  Othone  et  Vitellio  imperatoribus4.  Halae  1883. 

7)  A.  Schuiidt:  ,de  quibusdam  auctoribus  Romanis,  quos  in  describ.  reb.  anno- 
rum 68  et  69  p»  Chr.  n.  gestis  Tac.,  Plut.,  Suet,  secuti  sunt4.  Jenae  1860.  progr. 

8)  Heeren  : ,de  fontibus  et  auctoritate  vitarum  parallelarum  Plutarchi4 
Gotting.  1820. 

9)  0.  Clason:  ,Plutareh  und  Tacitus,  eine  Quellenuntersuchung4  Berlin  1870. 

10)  B.  Lange:  ,de  Tacito  Plutarchi  auctore4. 

11)  L.  Krauss;  ,de  vitarum  imperatoris  Othonis  lide  quaestiones4  progr. 
Bipont.  1880. 

12)  Lezius;  ,de  Plutarchi  in  Galba  et  Othone  fontibus4  Dorpat.  1884. 

13)  E.  Cornelius;  , quomodo  Tacitus  ...  in  hominum  memoria  versatus  sit., 
Marpurg.  1888. 

14)  Annali.  Bursiann.  1)  1876  II.  p.  774  2)  1879  II.  p.  250. 

fontem.  Knabeus'),  Spengelius2),  Eglius3),  Cornelius4) 
priorem,  R ei  c h a u i u s8),  K a rst  e n i u s®),  Weidemannus7) 
Christensenius8),  Schillerus9),  Froitzheimi  u s'*),  Tham- 
mjus1 11),  Sickelius12),  Horstmannus13),  Binderus14),  Herbs- 
tius45),  Beckurtsius14),  alteram  defenderunt  sententiam. 

Cum  vero  ii  qui  communem  probant  fontem  non  modo  Tacitum 
unum  potissimum  auctorem  singulis  in  partibus  secutum  esse  sed 
etiam  huic  uni  interdum  quidem  se  quasi  in  servitutem  addixisse 
contendere  cogantur17),  tertia  est  prolata  sententia,  quae  medium 
quiddam,  quod  hic  quoque  suum  habere  videtur  ius,  tenet.  Imprimis 
enim  Nipperdeyius  omnes  communis  fontis  fautores,  quod  quidem  adPlu- 
tarchum  attinet,  iure  reiecit  ita  argumentando : si  Tacitum  tam  serviliter 
unum  auctorem  sive  Cluvium  Rufum  sive  Plinium  sive  quemcumque 


1)  C.  Knabe:  ,<le  fontibus  hist.  imperatorum  Juliorum4.  Halae  1864  p.  40 

2)  L.  Spengel:  ,Das  erste  Buch  der  Annalen  des  Tacitus4.  Actt.  Academ. 
Monae,  class.  ph.  — hist.  Vll,  695. 

3)  Egli:  ,Feldzuge  in  Armeiien  in  den  Jahren  41  — 63.  n.  Chr.,  ein  Beitrag 
zur  Kritik  des  Tacitus4  Quaestt.  Biidingeriann.  de  hist.  impp.  Romm.  1,  335. 

4)  E.  Cornelius  : 1.  I.  p.  6 sqq. 

5)  H.  Reichau  : ,de  fontium  delectu,  quem  in  Tib.  vita  moribusque  describ. 
Veli.,  Tac.,  Suet.,  Dio  habuerunt.4  Koenigsberg.  1865. 

6)  Karsten:  ,de  Taciti  fide  in  Ann.  1 — Vl.4  Utrecht.  1868. 

7)  R.  YVeidemann:  ,Die  Quellen  der  ersten  VI  Biicher  von  Tacitus  Annalen4. 
Cleve  1868 — 73.  tria  progg. 

8)  Christensen:  ,de  fontibus  a Cass.  Dione  in  vita  Neronis  enarranda  adhibitis4. 
Berol.  1871. 

9)  H.  Schiller:  ,Gesch.  d.  roem.  Kaiserzeit  unter  d.  Regierg.  des  Nero4 
Berlin  1872  Einleitg.  p.  29  fif. 

10)  Froitzheim:  ,de  Taciti  fontibus  in  libro  1 annalium.4  Bonnae  1873. 

11)  Thamm:  ,de  fontt.  ad  Tib.  hist.  pertinentt4.  Halae  1874. 

12)  Sickel:  ,de  fontt.  a Cass.  D.  in  conscrr.  rebb.  inde  a Tib.  usque  ad  mort. 
Vitellii  gestis  adhibb.4  Gotting.  1876. 

13)  W.  Horstmann:  ,Ueber  die  Quellen  d.  Tac.  in  den  ersten  VI  Biich.  d. 
Annalen4.  Marburg  1877. 

14)  Binder:  , Tacitus  u.  Tiberius  in  Ann.  1 — VI.4  Wien  1880. 

15)  Herbst:  , Quaestt.  Tacc.4  ,Festschr.  des  Stettiner  Stadtgymnasiums.4  1880 
p.  25. 

16)  F.  Beckurts:  ,Zur  Quellenkritik  des  Tac.,  Suet.,  Cass.  Dio  : das  Vier- 
kaiserjahr.4  Braunschweig  1880. 

17)  cf  Nipperdeyi  praef,  a.  Ann.  ed.  Vlll  p,  29  adn.  I). 

mavis,  exscripsisse  Mommseno,  Nisseno  aliisque  credamus,  quomodo 
nostrum  tantam  adeptum  esse  auctoritatem,  quam  veteres  ei  attri- 
buunt, enucleari  potest?  Etenim  neque  peculiari  dictione  neque  eximia 
arte  narrandi  una  illud  iudicium  satis  explanatur.  Quod  primum 
argumentum.  Ut  alia,  quae  arbitrio  et  erroribus  Mommseni  atque 
Nisseni  nituntur,  omittam,  alterum  restat,  de  quo  statim  verba  faciam. 

Nobis  igitur  et  cum  Cornelio1),  qui  quosdam  minime  parvi 
momenti  locos  pressit  Plutarchum  Tacito  usum  esse  auctore  et  cum 
Teuf felio2 3)  Dionem  inspexisse  nostrum  persuasum  est.  Quod  vero 
sequitur,  est  hoc:  comparatione  illorum  scriptorum  nec  de  fontibus 
Taciti  nec  de  ratione,  qua  iis  usus  est,  quicquam  explorari  potest, 
quod  quidem  ad  similitudines  attinet.  Deinde  mediam  Nipperdeyi 
sententiam  esse  probandam  existimamus,  qui  Tacitum  quamvis  in 
primarios  fontes  modice  tantum  inquisivisse  videatur,  tamen  rerum 
scriptorum  quidem  plurimos,  quorumque  haud  ita  pauci  nobis  ignoti 
sint,  habuisse  ante  oculos  et  inter  se  contulisse  censet.  Licet  enim 
scriptor,  ubi  de  auctoribus  dissentientibus  verbis  incertis:  , quidam, 
alii,  plerique,  plurimi,  suntqui  etc.  tradunt‘  refert5),  has  differentias 
ex  uno  auctore  transscripserit4),  tamen  reliqui  sunt  loci,  qui  scrip- 
torem, nisi  eum  mentiri  putes,  complures  auctores  inter  se  com- 
parasse comprobent,  (quod  est  alterum  illud  argumentum).  Tales 
afferendi  sunt: 

H.  II,  37:  Jn venio  apud  quosdam  auctores  pavore  belli  seu 
fastidio  utriusque  principis dubitasse 


exercitus ego  ut  concesserim 

ita  neque reor. 


Quidam  auctores  fluctuasse  exercitus  inter  consilia  certaminis 
ponendi  et  pugnae  faciendae  tradebant:  quem  militis  animum  fuisse 
noster  negat.  Neque  igitur  sine  critica  ratione  auctores  exscripsit 
et  alios  ante  oculos  habuit  scriptores,  qui  sive  aliter  sive  nihil  de 
illa  re  praebebant. 


1)  E.  Cornelius:  1.  1.  p.  2 sqq. 

2)  Teuffel : Hist.  Litt.  Romm.  338,4  7. 

3)  Horstmann  : 1.  1.  p.  41. 

4)  Nissen:  1.  1.  p.  52S. 

II,  101:  scriptores  temporum,  qui  potiente  rerum  Flavia  domo 

monimenta  belli  huiusce  composuerunt,  curam  pacis  et 
amorem  rei  publicae  corruptas  in  adulationem  causas 
tradidere:  nobis  super  insitam videntur. 

Iterum  Tacitus  auctores  vituperat  et  emendat.  Quodsi  omnes 
propter  eandem  rem  arguit,  omnes  inspexit,  qui  quidem  potiente 
rerum  Flavia  domo  monimenta  anni  undeseptuagesimi  composuerunt. 
Quorum  novimus  Plinium,  Messalam,  Cluvium  Rufum, 
Suetonium  Paulinum1). 

III,  22:  ordinem  agminis  ....  adseverare  non  ausim,  quam- 

quam alii  tradiderint 

Hoc  quidem  loco  noster  id  quod  ,alii‘  prodiderant  non  ex 
uno  fonte  transscripsit,  sed  ispe  etiam  ,alios‘  adiit. 

25:  rem  nominaque  auctore  Vipstano  Messala  tradam. 

Cur  Tacitus  hic  nominat  Messalam?  Nimirum  quia  alii 
nihil  de  illa  re  tradebant  neque  ipse  rem  obligare  potuit. 

28:  Hormine  id  ingenium,  ut  Messala  tradit,  an  potior 
auctor  sit  C.  Plinius,  qui  Antonium  incusat,  haud 
facile  discreverim. 

Tacitus  dubitat,  utrum  Messala  potior  auctor  sit  an  C.  Pli- 
nius. Uterque  de  eadem  re  varia  contendebant,  cum  ceteri  scrip- 
tores consentirent.  Qua  de  causa  scriptor  nomina  affert.  Sin 
vero  haesitavit,  quisnam  esset  praeferendus,  Messala  an  Plinius, 
num  Plinium  potissimum  auctorem,  ut  Nissenus  arbitratur,  secutum 
esse  verisimile  est?  Nonne  potius  eum  ambos  inter  se  contulisse? 

III,  51:  celeberrimos  auctores  habeo nec  quiequam 

ultra  traditur. 

Quae  verba  interpretatione  non  egent. 

IV.  83:  origo  dei  nondum  nostris  auctoribus  celebrata: 

Aegyptiorum  autistites  sic  memorant: 

Nostris  auctoribus!  Tacitus  igitur  id  quod  de  origine  dei  tradit, 
ex  Graecis  auctoribus  hausit.  Nam  ipsum  in  hanc  rem  inquisivisse 
declarant  verba  sequentis  capitis: 

84:  nec  sum  ignarus  esse  quosdam alii  .... 

Neque  Graecos  auctores  ignoravit: 


I)  cf.  Nipperdey:  ad.  Ann.  II,  101, 

Ann.  II,  88:  Graecorum  annalibus  ignotus  (Arminius),  Ro- 
manis haud  perinde  celebris,  dum  vetera  ex- 
tollimus. 

Ann.  I,  69:  tradit  G.  Plinius,  Germanicorum  bellorum 
scriptor. 

81:  adeo  diversa  non  modo  apud  auctores  sed  in 
ipsius  (Tiberii)  orationibus  reperiuntur. 

II,  88:  reperio  apud  scriptores  senatusque  eorundem 

temporum  actis 

III,  3:  non  apud  auctores  rerum,  non  diurna  actorum 

scriptura  reperio. 

Tres  hi  loci  Tacitum  et  rerum  scriptores  et  fontes  primarios 
adhibuisse  demonstrant.  Sane  ter  primo  loco  auctores  nominat, 
altero  Tiberii  orationes,  acta  senatus,  acta  diurna,  fontes  proximos. 
Qua  iam  ex  re  sequitur,  ut  summam  tribuerit  vim  auctoribus. 
Tamen  ne  primarios  quidem  neglexit  fontes. 

IV,  10:  in  tradenda  morte  Drusi,  quae  plurimis  maximae- 
que  fidei  auctoribus  memorata  sunt,  rettuli: 
sed  non  omiserim  eorundem  temporum  rumorem 
validum  adeo,  ut  nondum  exolescat. 

Certis  verbis  hoc  loco  noster  legentem  facit  certiorem,  qua 
ratione  in  auctoribus  adhibendis  sit  usus.  Omnes,  etiam  mi- 
noris fidei  scriptores  inter  se  contulit;  verum  nisi  quae  plurimis 
maximaeque  fidei  memorata  erant,  rettulit. 

11:  haec  vulgo  iactata  super  id  quod  nullo  auctore 
certo  firmantur,  prompte  refutaveris  ....  neque 
quisquam  scriptor  tam  infensus  extitit,  ut 
Tiberio  obiectaret,  cum  omnia  alia  con- 
quirerent intenderentque. 

Quem  locum  melius  perspiciemus,  si  alium  comparabimus: 

Ann.  I,  I:  Tiberii  Gaique  et  Claudii  ac  Neronis  res 
Ilorentibus  ipsis  ob  metum  falsae,  postquam  occide- 
rant, recentibus  odiis  compositae  sunt. 

Consideranti  non  iam  licet  dubitare,  quin  Tacitus,  antequam 
Claudiorum  historiam  componere  aggressus  sit,  enixe  operam  nava- 


13 


verit  scriptoribus  rerum  Claudiae  domus  qui  antecesserant  pernos- 
cendis. Cum  vero  conscribebat,  eos  interdum  quidem  contulit. 

IV,  53:  id  ego  a scriptoribus  annalium  non  traditum  repperi 
in  commentariis  Agrippinae  fdiae. 

Similis  est  hic  locus  tribus  supra  adscriptis1).  Tacitus  auctores 
sequitur,  quibuscum  quosdam  quoque  proximos  fontes  comparat. 

IV,  57 : causam  abscessus  quamquam  secutus  pl  uri  mos  auctorum 
ad  Seiani  artes  rettuli,  quia  tamen  ....  coniunxit, 
plerumque  permoveor,  num  ad  ipsum  referri 
verius  sit. 

Quo  de  loco  idem  valet  quod  de  quarti  libri  capite  decimo 
diximus. 

VI,  7:  neque  sum  ignarus  a plerisque  scriptoribus  omissa 

multorum  pericula  et  poenas Nobis  pleraque 

digna  cognitu  evenere,  quamquam  ab  aliis  incelebrata. 

Quibus  verbis  conspicitur  primum  plerosque  scriptores  nostrum 
accurate  novisse,  deinde  praeter  auctores  alium  adhibuisse  fontem, 
ex  quo  pericula  a plerisque  omissa  haurire  potuit.  Quem  fuisse 
acta  diurna  Nipperdeyius2),  opinatur.  At  non  est,  quod  acta  sena- 
tus contemnamus. 

32:  haud  sum  ignarus  . . . . memorari. 

XI,  27:  Sed  nihil  compositum  miraculi  causa,  verum  audita 

scriptaque  senioribus  tradam. 

Fontium  genus  tertium  accedit:  audita  senioribus. 

XII,  24:  et  quos  tum  Claudius  terminos  posuerit,  facile  cognitu 

et  publicis  actis  perscriptum. 

Publicis  actis:  inscriptiones  esse  intellegendas  neque  acta  diurna 
Nipperdeyius*)  recte  censet. 

67:  adeo  ....  pernotuere,  ut  temporum  illorum  scrip- 
tores prodiderint. 

XIII,  20:  Fabius  Rusticus  auctor  est  scriptos  esse  ad  Caeci- 
nam Tuscum  codicillos  ....  Plinius  et  Cluvius 
nihil  dubitatum  de  fide  praefecti  referunt.  Sane 


1)  Aon.  1,  81.  11,  88.  111,  3. 

2)  Nipperdey:  Praef.  ad.  Ann.  ed.  VII 1.  p.  24. 
4)  Nipperdey  : ad.  Ann.  XII,  24,5. 

Fabius  inclinat  ad  laudes  Senecae,  cuius  amicitia 
floruit.  Nos  consensum  (,horum4  recte  addidit 
Nipperdeyius)  auctorum  secuturi,  quae  diversa 
prodiderint,  sub  nominibus  ipsorum  trademus. 

Quibus  verbis  solis  omnes  refutantur,  qui  Tacitum  uni  fonti  se 
addixisse  putent.  Secuturus  est  noster  consensum  Fabii  Rustici, 
Plinii,  Cluvii  Rufi,  quod  quidem  ad  Neronis  res  attinet.  Neque 
vero  , sequi4  idem  est  quod  , inspicere4.  Id  comprobat  hic  locus: 

XIV,  2:  tradit  Cluvius Fabius  Rusticus  . . . . , 

memorat.  Sed  quae  Cluvius,  eadem  ceteri  quoque 
auctores  prodidere  et  fama  huc  inclinat. 

Quod  scriptor  illic  pollicitus  est:  ,quae  diversa  prodiderint, 
sub  nominibus  ipsorum  trademus4,  hic  observat  Praeter  autem 
Cluvium,  Fabium,  Plinium  etiam  ceteros  inspexit  auctores.  Quibus 
, ceteris4  hic  Plinium  quoque  adnumerat. 

XIV,  16:  contraque  prodiderit  Corbulo. 

53:  quod  C.  Plinius  memorat.  Nobis  quoquo  modo 
traditum  non  occultare  in  animo  fuit,  quamvis  ab- 
surdum videretur 

Aliquam  rem  Plinius  memorabat,  quam  ceteri  auctores  non 
tradebant:  Tacitus  discrepantiam  adnotat  Plinii  nomine  adiecto. 

61:  tradit  Fabius  Rusticus 

Hoc  loco  Fabius  recedebat  a ceteris. 

74:  reperio  in  commentariis  senatus  Cerialem  Anicium  . . 
pro  sententia  dixisse. 

XVI,  6:  neque  enim  venenum  crediderim  quamvis  quidam 
scriptores  tradant. 


Quibus  iam  locis  convinci  credamus  Tacitum  non  ex  uno 
potissimum  auctore  hac  vel  illa  in  parte  hausisse  sed  plures  inter 
se  contulisse.  Verum  ne  eos  quidem  locos,  quibus  scriptor  verbis 
incertis : ,alii,  quidam  plurimi,  plerique,  sunt  qui  etc.  tradunt.4  de 
auctorum  discrepantia  refert,  communis  fontis  fautoribus  praedae  esse 


15 


sinamus.  Nam  si  Nissenus*),  quem  Horstmannus*)  aliique  sunt 
secuti,  tales  locos  Tacitum  ex  auctore  transscripsisse  censet,  auctores 
Taciti,  qui  plerumque  suorum  temporum  res  composuerunt,  vix  tot 
scriptores  posse  ante  oculos  habuisse  non  consideravit.  Haud 

pigebit  tales  locos  conscribere:  H.  1,  14.  17.  41.  42.  44.  II, 

3.  8.  49.  93.  III,  23.  29.  54.  59.  71.  75.  78.  IV,  49.  52.  84.  V, 
2.  3.  4.  6. 

Ann.  I,  13.  29.  53.  80.  II,  17.  29.  40  47.  70.  III,  65.  73. 

IV,  65.  V,  9.  VI.  11.  23.  28.  XI,  4.  14.  21.  XII,  67.  69.  XIII,  17. 

XIV,  9.  37.  59.  XV,  23.  38.  45.  53.  54.  XVI,  6.  3. 

Jam  vero  iidem  omnibus  locis  adscriptis  Tacitum  forte  dis- 
cessisse a more  suo  unius  auctoris  sequendi  vel  summatim  modo 
fontes  clarissimos  comparavisse  obtinere  coguntur1 2 3)  Egornettot  casus 
me  animo  concipere  non  posse  confiteor  atque  num  omnes  res,  de 
quibus  sententias  scriptorum  discrepasse  Tacitus  tradit,  summis 
adnumerari  possint,  valde  dubito.  ]d  quod  Nipperdeyius*)  censet, 
mihi  probatum  esU  Reicienda  igitur  opinio  eorum,  qui  communes 
Taciti,  Plutarchi,  Dionis  fontes  statuentes  nostro  nihil  relinquunt 
nisi  epitomatoris  gloriam.  Omnino  satis  mirum  est,  quod  etiam  docti 
viri  omnem  fere  , inquisitionem  et  collationem4  fontium,  quas  tamen 
cuique  scriptori  esse  adhibendas  Plinius  in  literis  ad  Tacitum  scriptis 
quasi  iubet4),  Taciti  auctoribus  adscribunt  atque  nostrum  tantum- 
modo excerpsisse  arbitrantur.  Erraverunt  sane,  qui  nostram 
historiae  conscribendae  rationem  criticam  in  antiquos  historicos 
transmittentes  Tacitum  summam  tribuisse  vim  primariis  fontibus 
indagandis  iudicaverunt5) : verum  non  minus  perversum  ac  perperam 
est  Tacito  scriptorum  quoque  collationem  abrogare. 

Tacitus  multos  inspexit  et  contulit  fontes.  , Quosnam?4  inter- 
rogas? Jam  respondebo,  ita  tamen  ut  orationum  imprimis  rationem 
habeam.  Facilius  vero  de  hac  re  diiudicabimus,  si  orationes  et 
epistulas  paene  innumerabiles  dividemus  in  genera  duo.  Quorum 


1)  Nissen:  1.  1.  p.  528. 

2)  Horstmann:  1.  1.  p.  41.  49. 

3)  Nipperdeyi:  praef.  a.  Ann.  ed.  VIII.  p.  23:  ,Bedeutendes  Quellenstudiunf. 

4)  Plin.  ep.  V,  8,  12. 

5)  cf.  Teuffel:  Hist.  Litt.  liomm.  333,*  11. 

prius  continet  orationes  in  senatu  vel  a principibus  vel  a patribus 
habitas  et  epistulas  ad  senatum  missas,  alterum  ceteras,  et  primum 
quidem  Caesarum,  deinde  virorum  insignium  sive  apud  imperatores 
sive  apud  amicos,  tum  ducum  Romanorum  exhortationes  ad  milites, 
tum  militum  ipsorum,  postremo  barbarorum  complectitur. 


I de  orationibus  et  epistulis  Caesarum  ac  patrum 
in  senatu  sive  habitis  sive  recitatis. 

Quaeritur,  num  Tacitus  earum  notitiam  tantummodo  ex  aucto- 
rum operibus  hauserit  an  etiam  senatus  actis1),  in  quibus  genuinae 
erant  perscriptae2 3),  usus  sit.  Nostra  vero  sententia  est  haec: 
Tacitus  auctores  cum  senatus  actis  perpetuo  contulit. 
Primum  enim  auctorum  libros  senatus  acta  relaturus  semper  inspexit. 
Nam,  ut  recte  Horstmannus  animadvertit*),  noster  persaepe  de 
vultu  habituque  et  de  cogitationibus  principum  vel  patrum  verba 
facit,  quibus  de  rebus  nisi  senator  ipse,  qui  adfuerat,  nemo  certum 
aliquid  affirmare  potuit.  Exempli  gratia  nonnullos  affero  locos: 

H.  I,  85:  quidam  (patres)  vera  probra  iacere,  in  clamore 
tamen,  et  ubi  plurimae  voces,  aut  tumultu  verborum 
sibi  ipsi  obstrepentes. 

H.  IV,  4:  miserat  et  Mucianus  epistulas  ad  senatum,  quae 
materiam  sermonibus  praebuere:  si  privatus  esset, 
cur  publice  loqueretur?  eqs. 

40:  Domitianus decorus  habitu  et  ignotis 

adhuc  moribus  crebra  oris  confusio  pro  modestia 
accipiebatur. 


1)  de  senatus  actis  doctissime  disseruit:  E.  Hiibner:  ,de  senatus  populique 
Romani  actis‘,  in  Annali.  Fleckeisenn.  tom.  suppi.  111.  Lips.  1800.  p.  559sqq. 

2)  cf.  Lamprid.  Sev.  Alex,  56:  Post  hoc  Romam  venit apud 

senatum  primum  haec  verba  habuit,  ex  actis  senatus  die  Vll  kalendas 
Octobres:  Persas,  patres  conscripti,  vicimus  eqs.  Tota  neque  spuria  perscribitur 
oratio,  cf.  Front.  ep.  ad.  Marcum  11.  4 p.  47  (edit.  Rom.) 

3)  Horstmann:  1.  1.  p.  47. 

IV,  43:  ardentibus  patrum  animis. 

Ann.  I,  11:  at  patres in  questus  lacrimas  vota  effundi; 

ad  deos,  ad  effigiem  Augusti,  ad  genua  ipsius  manus 
tendere 

12:  perculsus  improvisa  interrogatione  paulum  reticuit 
(Tiberius),  dein  collecto  animo  respondit.1) 

II,  37:  modo  Hortensii  inter  oratores  sitam  imaginem, 

modo  Augusti  in  tuens  ad  hunc  modum  coepit 
(Hortalus). 

38:  haec  atque  talia  plures  per  silentium  aut  occultum 
murmur  excepere. 

III,  16:  Caesar  flexo  in  maestitiam  ore  .... 

15:  nullo  magis  exterritus  est  (Piso)  quam  quod  Tibe- 
rium sine  miseratione,  sine  ira,  obstinatum  clausum- 
que vidit. 

IV,  34:  id  perniciabile  reo  et  Caesar  truci  vultu  defensionem 

accipiens. 

XIV,  44:  sententiae  Cassii  ut  nemo  unus  contra  ire  ausus  est, 
ita  dissonae  voces  respondebant  numerum  aut  ae- 
tatem aut  sexum  ac  plurimorum  indubiam  innocen- 
tiam miserantium.2 3) 

Iam  porro  accedamus  ad  eam  quaestionem,  de  qua  saepe  cer- 
tatum est  atque  certatur,  num  Tacitus  senatus  commentarios  adierit 
quoque  modo  iis  usus  sit.  Quod  qui  negant,*)  facere  non  possunt, 
quin  Taciti  auctores  quidem  ex  senatus  actis  hausisse  dicant.  Neque 
igitur  de  antiquorum  rerum  scriptorum  ratione  fontium  primariorum 
adhibendorum  ambigitur,  quam  Nissenus  multis  verbis  impugnat,4) 
sed  tantummodo  de  Taciti  consuetudine.  De  cuius  usu  iudicaturo 
semper  ante  oculos  versari  oportere  existimo  iudicium,  quod  noster 
de  rerum  Romanarum  sub  principibus  gestarum  scriptoribus  in 
Annalium  exordio  profert5): 


1)  cf.  Ann.  I,  13. 

2)  cf.  XVI,  29. 

3)  Nissen,  Horstmann  aliique. 

4)  Nissen:  1.  1.  p.  500  sqq. 

I)  cf.  Joseph.  Antt.  Judd.  XX,  8,  3. 

Ann.  I,  1:  Tiberii  Gaique  et  Claudii  ac  Neronis  res, 
florentibus  ipsis  ob  metum  falsae,  postquam 
occiderant,  recentibus  odiis  compositae  sunt.  Inde 
consilium  mihi  pauca  de  Augusto  et  extrema 
tradere,  mox  Tiberii  principatum  et  cetera  sine  ira 
et  studio,  quorum  causas  procul  habeo. 

Sui  operis  principio  Tacitus  scriptores,  qui  ante  se  de  impera- 
toribus inde  a Tiberio  usque  ad  Neronis  mortem  scripserint,  metus 
atque  irae  et  studii  incusat  ac  se  ipsum  sine  ira  et  studio  denuo 
illorum  Caesarum  historiam  tractaturum  esse  promittit.  Res  quam* 
vis  ita  se  habeat,  tamen  scriptores  vituperatos  exscripsisse  verisimile 
esse  videtur?  Nonne  iam  hoc  argumento  Tacitum  senatus  acta 
percensuisse  convincitur?  Quorum  quamquam  curatores  a principi- 
bus , delecti  eorum  meditationes  introspicere  credebantur41),  tamen 
sine  dubio  incorrupte  atque  integre  tradituro  nequaquam  erant  negle- 
genda. Minime  vero  Tacito  ea  contemnere  licuit,  qui  in  Annalibus 
summam  tribuit  vim  rebus  internis.1 2)  An  fieri  potuit,  ut  de  Tiberio 
rectius  indicaret,  quod  promittit,  quam  ceteri  scriptores,  si  senatus 
commentarios  omitteret?  Nonne  illi  quaedam  metu  aut  studio 
occiltasse,  quaedam  praedicando  interpolasse  poterant?  Atque  re 
vera  eos  ita  fecisse  Taciti  iudicium  comprobat.  Unde  id  sibi  finxit? 
Nimirum  ex  scriptorum  ipsorum  operibus.  Itaque  de  Taciti  qui- 
dem Annalibus  vix  valet  lex,  quam  de  Livio  se  comprobasse 
Nissenus  iure  contendit3).  Quam  ad  rem  redibo. 

Addamus  alia  argumenta.  Sane  uno  tantum  loco,  quem  mutare 
non  licet,  Tacitus  acta  senatus  sese  habuisse  in  manibus  testatur.4) 
Hic  plerique  exceptionem  statuunt.  Ut  vero  ea  explanari  possit, 
non  exponunt.  Deinde  scriptorem  etiam  cum  Claudii  orationem5) 
componeret,  genuinam  inspexisse  comprobari  potest.  Nam  praeter- 
quam quod  dispositio  ac  sententiae  illius  orationis  a Tacito  insertae 
eaedem  sunt  atque  genuinae  tabulae  Lugudunensi  insculptae,  etiam 
eadem  verba  in  eiusdem  enuntiati  constructione  reperiuntur: 

1)  Tac.  Ann.  V,  4. 

2)  Tac.  Ann.  IV,  32.  Vf,  7. 

3)  Nissan : 1.  I.  p.  500. 

4)  Tac.  Ann.  XV,  74. 

5)  Tac.  Ann.  XI,  24. 


2* 


19 


Tac.  Ann.  XI,  24:  num  paenitet  Balbos  ex  Hispania  nec 
minus  insignes  viros  e Gallia  Narbonensi 
transivisse? 

Claudii  or.  p.  II1):  tot  ecce  insignes  iuvenes,  quot  intueor, 
non  magis  sunt  p a en  i tendi  senatores 
quam  paenitet  Persicum  ....  legere. 

Qua  re  Tacitum  Claudii  orationem  genuinam,  quae  erat  in 
senatus  commentariis  perscripta,  novisse  ad  certum  redigitur.  Ac  si 
semel  scriptor  orationem  conscripturus  genuinam  adiit,  non  est  quod 
in  ceteris  huius  quidem  Annalium  partis  item  eum  fecisse  negemus. 
— Aliter  sane  res  se  habere  videtur  in  prima  Annalium  parte. 
Obstant  enim  duo  loci,2)  quibus  Tacitum  in  primis  libris  acta  non 
adhibuisse  demonstrari  credas.  Atque  Nipperdeyius  credidit.3) 
Cuius  argumentationem  esse  reiciendam  censeo.  Prius  de  Ann.  I, 
81  agam: 

de  comitiis  consularibus,  quae  tum  primum  illo  principe 
ac  deinceps  fuere,  vix  quicquam  firmare  ausim:  adeo 
diversa  non  modo  apud  auctores  sed  in  ipsius  (Tiberii) 
orationibus  reperiuntur.  Modo  subtractis  candidatorum 
nominibus  originem  cuiusque  et  vitam  et  stipendia  de- 
scripsit, ut  qui  forent  intellegerentur;  aliquando  ea  quoque 
significatione  subtracta  caudidatos  hortatus,  ne  ambitu 
comitia  turbarent,  suam  ad  id  curam  pollicitus  est  . . . . 

Quo  ex  loco  Tacitum  hac  occasione  senatus  acta  non  inspexisse 
elucere  Nipperdeyius  iudicat.  Nam  si  ita  fecisset,  certe  quic- 
quam de  comitiis  consularibus  firmare  potuit.  At  candidatorum 
nomina  in  senatus  actis  perscripta  fuisse  Tiberio  quidem 
principe  unde  Nipperdeyius  scit?  Nonne  scriptor  hoc  loco  exponit, 
cur  ,adeo  diversa  non  modo  apud  auctores  sed  in  ipsius  orationibus 
reperiantur4?  Qua  de  causa  auctores,  qui  certe  aut  illis  tem- 
poribus senatores  fuerant  aut  senatus  commentariis  erant 
usi,  nihil  certi  tradiderant?  Nonne  quia  Tiberius  in  orationibus 
suis  candidatorum  nomina  subtrahebat  aut  , plerumque  eos 


1)  cf.  Nipperdeyi  ed.  Ann.  11.  p.  304. 

2)  Tac.  Ann.  I,  81.  11,  88. 

3)  Nipperdey:  praef.  p.  24, 

tantum  apud  se  professos  disserebat,  quorum  nomina  consulibus 
edidisset1 2 3 4,  ita  ut  etiam  senatorum  ipsorum  sententiae  de  nominibus 
discreparent?  Neque  cum  hac  interpretatione  Huebn erus1)  dissentit, 
quippe  qui  Tiberii  orationem  primi  libri  capitis  undecimi  scriptorem 
cognovisse  senatus  actis  credat.  Accedit  quod  Tacitus  minime  de 
consulum  posterum  in  annum  designatorum  nominibus2)  dubitavit, 
sed  tantummodo  de  candidatorum.  Quae  in  senatus  actis  fuisse 
perscripta  Tiberio  principe  Huebnerus  nescit.  Neque  nos  scimus. 
Scilicet  ne  alterum  quidem  illo  loco  demonstratur:  Tacitum  hic 
adisse  senatus  commentarios.  Nam  Tiberii  orationes  editae  erant 
non  solum  in  actis. 

Venio  ad  alterum  Annalium  locum*).  Hic  codex  Mediceus  ex- 
hibet: ,reperio  apud  scriptores  senatoresque  eorundem  temporum 
Adgandestrii,  principis  Chattorum,  lectas  in  senatu  literas4.  Quibus 
in  verbis  Jacobum  Grimmium  et  Muellenhoffi  um4)  nomen 

Adgandestrii  offendit.  Itaque  ille  ,ad  Gandestrii responsum 

esse4  coniecit,  quod  suo  iure  Huebnerus5)  refutavit.  Bezzen- 
bergerus  deinde  ,apud  scriptores  senatusque  eorundem  temporum 

actis  Gandestrii lectas  in  senatu  literas4.  proposuit6), 

quam  emendationem  Huebnerus  quoque  probavit.  Mommsenus 
denique  pro  , senatusque4  scribere  maluit  , senatoriisque4;  quod  non 
multum  differt:  corrupta  esse  verba  sic  uti  traduntur  etiam  Momm- 
senus iudicat.  Quibus  vero  de  causis?  Praeterquam  quod  Grimmius 
nomen  Adgandestrii  enucleari  non  posse  contendit,  cum  ,Gandestrius4 
nullas  praebeat  difficultates7),  imprimis  habent  offensionem  voces 
, scriptores  senatoresque4  duas  ob  causas.  Nam  etsi  Nipperdeyius8) 
codicis  scripturam  tueri  conatur  eo  quod  illa  verba  sic  interpretatur: 
scriptores,  qui  iisdem  temporibus  senatores  fuerant,  atque  , eorundem 
temporum4  ad  , senatus  acta4  non  quadrare,  quia  supervacuum  sit, 


1)  Hiibner:  1.  1.  p.  571. 

2)  haec  sunt:  Sisenna  Statilius  ac  L.  Libo  cf.  Tac.  Ann.  11,  1.  Dio  LV11.  ind. 

3)  Tac.  Ann.  11,  88. 

4)  Hauptii  ephemerid.  antiquitatt  Germm.  IX.  1853.  p.  224sq. 

5)  Huebner  : 1.  1.  p.  567.  Nipperdey : ad.  A.  11,  88,2. 

6)  Bezzenberger : ,emendd.  delectt.  Tacitt.4  Dresden.  1884. 

7)  Ganter  <==  Mannchen  der  Gans. 

8)  Nipperdey:  praef.  p.  24. 

opponit,  tamen  , scriptores  senatoresque4  ferri  non  posse  videtur. 
Neque  enim  talis  sensus  tolerabilis  est  neque  usquam  alibi  auctores 
suos  fuisse  senatores  Tacitus  vel  alii  scriptores  adnotant.  Adde  quod 
noster  compluribus  locis  duplex  sibi  fuisse  fontium  genus,  scriptores 
et  fontes  primarios,  ipse  testatur:  iam  illo  loco'),  de  quo  paulo 
supra  locuti  sumus,  auctoribus  et  orationibus  Tiberii  nititur. 
Accedunt : 

Ann.  III,  3 : non  apud  auctores  rerum,  non  diurna  actorum 
scriptura  reperio. 

IV,  53:  id  ego,  a scriptoribus  annalium  non  traditum, 
repperi  in  commentariis  Agrippinae  filiae. 

H.  II,  5:  vulgatis  traditisque  demere  fidem  non  ausim. 

Quod  deinceps  ad  , eorundem  temporum4  attinet,  sane  , senatus 
actis4  adscribi  supervacaneum  erat.  Sed  haec  verba  pertinent  ad 
scriptores1 2)  et  Tacitus  cum:  reperio  apud  scriptores  eorundem  tem- 
porum senatusque  actis  scribere  vellet,  mutato  loco  quasi  zeugmate 
usus  scripsit:  , reperio  apud  scriptores  senatusque  eorundem  tem- 
porum actis.4  Ad  postremum  Nipperdeyi  sententia  ideo  minus  pro- 
babilis esse  videtur,  quod  si  eam  sequemur,  cur  Tacitus  in  prima 
Annalium  parte  acta  senatus  omiserit,  cum  in  altera  se  adiisse  ea 
ipse  testis  sit,  enucleare  non  poterimus.  Probo  igitur  lectionem  a 
Bezzenbergero  propositam.  Quae  cum  ita  sint,  priore  quoque  in 
Annalium  parte  nostrum  senatus  commentarios  ante  oculos  habuisse 
statuendum  existimo.  Restant  Historiae,  quo  in  opere  quod  Tacitum 
senatus  acta  neglexisse  credamus,  non  habemus. 

,At4,  dixerit  quispiam,  .Tacitum  acta  senatus  interdum  inspexisse 
quis  neget?  Verum  num  ea  percensuerit,  ambigitur.  Inquisitio 
actorum  auctoribus  Taciti  adscribenda  est4.  Quod  quam  falsum  sit, 
demonstrari  credo  his  locis: 

Ann  I,  73:  haud  pigebit  referre  in  Falanio  et  Rubrio 

praetemptata  crimina,  ut  quibus  initiis,  quanta  Tiberii 
arte  gravissimum  exitium  inrepserit,  dein  repressum 
sit,  postremo  arserit  cunctaque  corripuerit,  noscatur. 


1)  Tac.  Ann.  1,  81. 

2)  cf.  Tac.  Ann.  V,  9:  tradunt  temporis  eius  auctores. 

II,  27:  eius  negotii  initium,  ordinem,  finem  curatius 
disseram. 

II,  35:  res  eo  anno  prolatas  haud  referrem,  ni  pretium 

foret  Cn.  Pisonis  et  Asinii  Galli  super  eo  negotio 
diversas  sententias  noscere 

III,  24:  casum  eius  paucis  repetam. 

65 : exequi  sententias  haud  institui  nisi  insignes  per 
honestum  aut  notabili  dedecore. 

IV,  32:  pleraque  eorum  quae  rettuli  quaeque  referam  parva 

forsitan  et  levia  memoratu  videri  non  nescius  sum: 
sed  nemo  annales  nostros  cum  scriptura  eorum 
contenderit,  qui  veteres  populi  Romani  res  con- 
posuere. 

Qui  loci  illustrantur  his  verbis: 

VI,  7:  neque  sum  ignarus  a plerisque  scriptoribus  omissa 

multorum  pericula  et  poenas Nobis 

pleraque  digna  cognitu  obvenere,  quamquam  ab 
aliis  incelebrata. 

Quae  pericula  auctores  omiserant,  unde  sumpsit  Tacitus  nisi 
ex  senatus  actis?  Ex  actis  diurnis  Nipperdeyius  respondet.1) 
Cur  vero  ea  praeferat,  perspicuum  non  est. 

XIII,  49:  non  referrem  vulgarissimum  senatus  consultum, 

quo nisi  Paetus  Thrasea  contradixisset 

praebuissetque  materiam  obtrectatoribus  sententiae 
arguendae. 

XIV,  64:  dona  ob  haec  templis  decreta  quem  ad  finem 

memorabimus?  quicumque  casus  temporum  illorum 
nobis  vel  aliis  auctoribus  noscent,  praesumptum 
habeant,  quotiens  fugas  et  caedes  iussit  princeps, 
totiens  grates  deis  actas,  quaeque  rerum  secundarum 
olim,  tum  publicae  cladis  insignia  fuisse.  Neque 
tamen  silebimus,  si  quod  senatusconsultum 
adulatione  novum  aut  patientia  postremum  fuit. 
Nonne  videre  putamus  nostrum  senatus  commentarios  percen- 


1)  Nipperdey:  praef.  p.  24. 

sentem?  An  diligentia  auctorum  est?  Vopiscus  dicit:  ,usus  (sum)  . , 
actis  etiam  senatus  ac  populi4,1)  auctores  Taciti  item  fecerunt:  enim- 
vero  Tacitus  ipse  senatus  commentarios  neglexit 

Reliquum  est,  ut  locos  conscribamus,  quibus  Tacitus  modo  accurate 
modo  paucis  ac  tamen  propriis  verbis  de  orationum  in  senatu  habita- 
rum et  epistularum  ibidem  recitatarum  summis  legentem  facit  certio- 
rem. Nam  si  scriptor  genuinas  ante  oculos  habuit,  interdum  quidem 
de  ambitu,  de  stilo  et  cultu  referre  eum  verisimile  sit.  Atque  re 
vera  tales  loci  reperiuntur.  Tamen  etiam  tales  Tacitum  ex  auctorum 
libris  transcripsisse  communis  fontis  fautores  opponent.  Neque 
quicquam  respondere  poterimus  nisi  compilatorem  putari  non  posse 
Tacitum.  Age  iam  contemplemur  ac  consideremus  locos  promissos: 
ab  Annalibus  exordiamur: 

Ann.  1,  11:  et  ille  (Tiberius)  varie  disserebat,  de  magnitudine 
imperii,  sua  modestia  . . . , Plus  in  oratione  tali 
dignitatis  quam  fidei  erat;  Tiberioque  etiam  in  rebus, 
quas  non  occuleret,  seu  natura  sive  adsuetudine, 
suspensa  semper  et  obscura  verba,  tunc  vero 
nitenti,  ut  sensus  suos  penitus  abderet,  in  incer- 
tum et  ambiguum  magis  implicabantur. 

Dubitari  nequit,  quin  scriptor  Tiberii  orationes  genuinas  ipse 
noverit.  Iam  enim  ex  loco  adscripto  satis  dilucide  apparet.  Prae- 
terea vero  id  ipse  duobus  locis  testatur.2)  Accedit  quod  noster 
saepius  de  stilo  orationum  a Tiberio  in  senatu  habitarum  verba 
facit.  Quas  ad  orationes  Tiberii  locos  pertinentes,  ne  dissipentur, 
conferamus.  Quamquam  num  eas  in  senatus  actis  legerit,  pro  certo 
affirmari  non  potest.  Nam,  ut  iam  supra  diximus,  Tiberii  orationes 
editae  erant  neque  solum  in  actis. 

I,  7 : literas  ad  exercitus  tamquam  adepto  principatu  misit, 
nusquam  cunctabundus,  nisi  cum  in  senatu 
loqueretur. 

Apud  patres  princeps  semper  cunctabundus,  semper  suspensis 
et  obscuris  verbis  disserebat.  Quod  iudicium  nonnisi  qui  ipse 


1)  Vopisc.  Prob.  2. 

2)  Tac.  Aon.  I,  81.  II,  63. 

orationes  percensuerat,  facere  potuit.  Taciti  vero  iudicium  esse  non 
est  quod  negemus;  nisi  forte  Tacitina  opera  tantummodo  com- 
pilationes esse  arbitramur  Qualem  sententiam  esse  falsam  ratione 
demonstratur,  qua  in  commutanda  oratione  Claudii  noster  usus  est; 
de  qua  infra  disputabimus. 

52:  rettulit  tamen  ad  senatum  (Tiberius)  de  rebus  gestis 
mu  Ita  que  de  virtute  eius  memoravit  magis  in  speciem 
verbis  adornata  quam  ut  penitus  sentire  crederetur- 
Paucioribus  Drusum  et  finem  Illyrici  motus  laudavit, 
sed  intentior  et  fida  oratione. 

Cuius  Tiberii  orationis  et  de  ambitu  et  de  verborum  ornatu 
lacitus  nos  facit  scientes:  Tiberius  enim  multa  de  Germanici  virtute 
in  speciem  verbis  adornata,  pauciora  de  Druso,  sed  fida  oratione 
memoravit:  genuinam  ante  oculos  habuit  aut  serviliter  auctores 
exscripsit. 

II,  36:  Tiberius  tamen  quasi  augeretur  postestas  eius, 
disseruit.  Grave  moderationi  suae  tot  eligere,  tot 
differre. 

43:  igitur  haec  et  de  Armenia,  quae  supra  memoravi, 
apud  patres  disseruit 

48:  nobilitatem  utriusque  pecunia  iuvandam  praefatus. 

59:  Tiberius  cultu  habituque  eius  lenibus  verbis 
perstricto  acerrime  increpuit,  quod  contra  instituta 
Augusti  non  sponte  principis  Alexandriani  introisset. 

63:  ceterum  apud  senatum  disseruit  non  Philippum 
Atheniensibus,  non  Pyrrhum  aut  Antiochum  populo 
Romano  perinde  metuendos  fuisse.  Extat  oratio, 
qua  magnitudinem  viri,  violentiam  subiectarum  ei 
gentium,  et  quam  propinquus  Italiae  hostis  suaque 
in  destruendo  eo  consilia  extulit. 

Extat  oratio!  Nonne  omnes  apud  patres  habitae  in  senatus  com- 
mentariis erant  perscriptae?  Primo  obtutu  Tacitum  orationum 
Tiberianarum  non  ex  senatus  actis,  sed  tantummodo  editione  aliqua 
notitiam  esse  consecutum  credas.  Vulgatas  enim  fuisse  Tiberii 

orationes  cum  noster  hoc  loco  tum  Suetonius1)  testantur.  Quam 
ad  editionem  Tacitus  hic  legentes  revocat:  oratio  Tiberii  de 
Maroboduo  habita  extat  inter  publicatas,  ubi  perlegere  potes.  Plus 
ex  illo  loco  non  sequitur. 

III,  47:  tum  demum  Tiberius  ortum  patratumque  bellum 
senatu  scripsit;  neque  dempsit  aut  addidit  vero, 
sed  fide  ac  virtute  legatos,  se  consiliis  superfuisse. 
Simul  causas,  cur  non  ipse,  non  Drusus  profecti 

ad  id  bellum  forent,  adiunxit 

51:  id  Tiberius  solitis  sibi  ambagibus  apud  sena- 
tum incusavit,  cum  extolleret  pietatem 

laudaret  Lepidum  neque  Agrippam  argueret 

56:  Tiberius mittit  literas  ad  senatum,  quis 

potestatem  tribuniciam  Druso  petebat Sed 

principio  l itera rum  veneratus  deos,  ut  consilia 
sua  rei  publicae  prosperarent,  modica  de  moribus 
adulescentis  neque  in  falsum  aucta  rettulit. 

Ii  qui  Tacito  unum  potissimum  auctorem  in  prima  Annalium 
parte  attribuunt,  neque  alios  fontes  neque  Tiberii  orationes  nisi 
interdum  — velut  duobus  illis  locis,  quibus  eas  commemorat  — 
adiisse  contendunt.  Id  si  concedamus,  quae  noster  apud  illum 
auctorem  de  tribus  orationibus  supra  adseriptis  legerit  necesse  est? 
Brevitate  Taciti  respecta  primum  auctorem  multo  pluribus  verbis 
rettulisse,  deinde  omnes  sententias  (solitis  sibi  ambagibus)  secundum 
genuinum  ordinem  (sed  principio  literarum),  immo  verba  ipsa  (cf. 
A.  1,  11:  in  incertum  et  ambiguum.  52:  verbis  adornata)  servasse 
statuendum  sit.  Quod  ab  omni  probabilitate  abhorret.  Reliquum 
est  ut  eadem  fere  verba  apud  auctorem  extitisse  conicias.  Tacitus 
ea  transcripsit  vel  maxime  verbis  paulo  mutatis  auctoris  iudicium 
suum  fecit.  Quam  rationem  si  probemus,  Tacito  nonnisi  compila- 
toris vel  summum  epitoinatoris  gloriam  relinqui  concedendum  est. 
Tali  opinioni  assentiri  non  possumus. 

59:  Tiberius caerimonias  temperavit,  nomi- 

natim  arguens  insolentiam  sententiae  aureasque 
literas  contra  patrium  morem. 


1)  Suet.  Tib.  67. 

IV,  4:  addidit  orationem  Caesar  multa  cum  laude  filii  sui, 

quod  patria  benivolentia  in  fratris  liberos  foret. 

70:  secutae  insuper  literae  grates  agentis,  quod  hominem 
infensum  rei  publicae  punivissent,  adiecto  trepidam 
sibi  vitam,  suspectas  inimicorum  insidias,  nullo 
no  minati  m conpellato. 

V,  2:  at  Tiberius,  quod  supremis  in  matrem  officiis  de- 

fuisset . . . , magnitudinem  negotiorum  per  literas 
excusavit.  . .Quin  et  parte  eiusdem  epistulae 
increpuit  amicitias  muliebres,  Fufium  consulem 
oblique  perstringens. 

3:  missaeque  in  Agrippinam  ac  Neronem  literae,  quas.  . 
Verba  inerant  quaesita  asperitate,  sed  non 
arma,  non  rerum  novarum  studium,  amores  iuve- 
num  ....  oblectabat 

VI,  5:  nec  inulto  post  literae  adferuntur,  quibus  in  modum 

defensionis  repetito  inter  se postulavit. 

Insigne  visum  est  earum  Caesaris  literarum 
initium;  nam  his  verbis  exorsus  est:  Quid  scribam 
vobis,  patres  conscripti,  aut  quomodo  scribam  aut 
quid  omnino  non  scribam  hoc  tempore,  di  me 
deaeque  peius  perdant,  quam  perire  me  cotidie 
sentio,  si  scio  ') 

Sicut  Tacitum  uni  fonti  serviliter  se  addixisse  neque  suo,  si 
licuerat,  iudicio  esse  usum  probabile  non  esse  videtur,  ita  non 
minus  perversum  putamus,  si  quis  omnia  iudicia,  quae  de  orationi- 
bus apud  patres  habitis  reperiuntur,  a Tacito  demum  esse  facta 
obtineat.  Summam  noster  tribuit  vim  auctoribus  conferendis:  simul 
vero  acta  senatus  inspexit. 

Insigne  visum  est!  Initium  earum  Tiberii  literarum  iam  ab 
auctoribus  adlatum  Tacitus  invenit. 

VI,  12:  misit  literas  Caesar,  modice  tribunum  increpans, 

ignarum  antiqui  moris  ob  iuventam 

15:  superque  ea  re  senatui  scribit,  levi  cum  honore 
iuvenum.  Dein  redditis  absentiae  causis  admodum 


1)  cf.  Suet.  Tib.  67. 

vagis  flexit  ad  graviora Factoque  large  et 

sine  praescriptione  generis  aut  numeri 
senatus  consulto 

29:  sed  Caesar  missis  ad  senatum  literis  disseruit  morem 
fuisse  maioribus 

Omisimus  hos  potissimum  orationum  Tiberianarum  locos:  A.  I, 
73.  II,  52.  III,  17.  32.  35.  47.  IV,  8.  17.  70,  V,  5.  6.  VI,  3.  9. 
27.  Iam  porro  ad  aliorum  senatorum  orationes  animos  attendamus. 

Ann.  I,  12:  rursum  Gallus non  idcirco  interrogatum 

ait,  ut  divideret,  quae  separari  nequirent,  sed  . . . 
Addidit  laudem  de  Augusto  Tiberiumque  ipsum 
victoriarum  suarum admonuit. 

13:  post  quae  L.  Arruntius  haud  multum  discrepans 
a Galli  oratione  perinde  offendit. 

Si  Tacitus  auctorem  non  exscripsit,  aut  accuratissimam  relatio- 
nem et  de  Galli  et  de  Arruntii  orationibus  apud  eum  legit  aut 
genuinas  ipse  ante  oculos  habuit.  Cum  vero  scriptor  orationes, 
quas  quidem  executus  est,  ipse  composuerit,  ut  postea  demonstra- 
bitur, neque  dubitari  possit,  quin  auctores  item  fecerint,  nostrum, 
ut  orationes  et  epistulas  cognosceret,  auctores  modo  adhibuisse  vix 
verisimile  esse  videatur. 

II,  33:  proximo  senatus  die  multa  in  luxum  civitatis 

dicta  a Q.  Haterio  consulari 

III,  31:  certabantque  orationibus  et  memorabantur  exempla 

maiorum,  qui  inventutis  inreverentiam  gravibus 
decretis  notavissent,  donec  Drusus  apta  temperan- 
dis animis  disseruit. 

III,  68:  ille  (Piso)  multum  de  clementia  principis  prae- 
fatus aqua  atque  igni  Silani  interdicendum  cen- 
suit Eadem  ceteri 

V,  6:  quattuor  et  quadraginta  orationes  super  ea  re 

habitae,  ex  quis  ob  metum  paucae,  plures  adsue- 
tudine 

Si  Tacitum  omnes  has  quattuor  et  quadraginta  orationes  perlegisse 
negemus,  tantam  industriam  auctoribus  attribuamus  necesse  est. 

VI,  2:  Scipiones  haec  et  Silani  et  Cassii  isdem  ferme  aut 

paulum  immutatis  verbis  adseveratione  multa 
censebant. 

VI,  24:  vix  fides,  nisi  quod  Attii  centurionis  et  Didymi  liberti 
epistulae  servorum  nomina  praeferebant.  . 
Etiam  sua  verba  centurio  saevitiae  plena  . . . 
voces  que  deficientis  adiecerat,  quis  primo  quasi 
per  dementiam  funesta  Tiberio,  mox  ubi  exspes 
vitae  fuit,  meditatas  compositasque  diras  inprecabatur. 

Fieri  non  potest,  ut  omnes  locos,  quibus  scriptor  de  patrum 
sententiis,  de  epistulis  in  senatu  recitatis  accuratissime  refert,  con= 
geramus;  nisi  forte  librarii  munere  fungi  volumus.  Quodsi  dubitari 
nequit  quin  Tacitus  senatus  actis  spmel  atque  iterum  usus  sit,  iam 
locis,  quos  adscripsimus1 2),  ea  perpetuo  contulisse  apparere  credamus. 

Venio  ad  alteram  Annalium  partem. 

XI,  6:  deinde  obstrepentibus  iis,  quibus  ea  contumelia 
parabatur,  discors  Suillio  Silius  acriter  incubuit, 
veterum  oratorum  exempla  referens,  qui  famam 
et  posteros  praemia  eloquentiae  cogitavissent. 

15:  rettulit  (Claudius)  deinde  ad  senatum  super  collegio 
haruspicum,  ne  vetustissima  Italiae  disciplina  per 

desidiam  exolesceret 

XII,  9:  Pollio  haud  dis  paribus  verbis  ac  nuper  Vitellius*) 
censet. 

11:  ubi  haec  atque  talia  dissertavere,  incipit  orationem 
Caesar  de  fastigio  Romano  Parthorumque  obsequiis ; 

seque  divo  Augusto  adaequabat omissa 

Tiberii  memoria,  quamquam  is  quoque  miserat. 
Addidit  praecepta 

Haud  disparibus  verbis!  de  Vitellii  oratione  tam  accurate 
Tacitus  rettulit,  ut  genuinam  eum  ante  oculos  habuisse  credendum 
sit.  Porro  iisdem  ferme  verbis  ac  nuper  Vitellium  censuisse 
Pollionem  tradit.  Etiam  Pollionis  verba  ipsa  novisse  nostrum  patet. 

Omissa  Tiberii  memoria ! Quod  iudicium  si  Taciti  est,  nititur 


1)  praeterea  conferantur;  Ann.  I,  12.  13.  77.  111,  59.  VI,  38. 

2)  cf.  XII,  5. 

genuina  Claudii  oratione  ab  eo  perlecta.  An  eius  auctores  veras 
orationes  ex  senatus  actis  transcripserunt? 

XII,  22:  exim  Claudius  inaudita  rea  inulta  de  claritudine 

eius  apud  senatum  praefatus 

25:  habita  apud  senatum  oratione  in  eundem,  quem  a 
liberto  acceperat,  modum. 

61:  rettulit  (Claudius)  dein  de  immunitate  Cois  tribuenda 
multa  que  super  antiquitate  eorum  memoravit. 

XIII,  4:  de  auctoritate  patrum  et  consensu  militum  prae- 

fatus consilia  sibi  et  exempla  capessendi  egregie 
imperii  memoravit  (Nero). 

11:  clementiam  suam  obstringens  crebris  orationibus 
(Nero),  quas  Seneca  testificando,  quam  honesta 
praeciperet,  vel  iactandi  ingenii  voce  principis  vul- 
gabat. 

Tacito  Neronis  orationes  a Seneca  compositas  notas  fuisse 
verisimillimum  est,  etsi  ex  senatus  commentariis  notitiam  earum 
eum  esse  consecutum  neges.  Sicut  enim  noster  Neronis  carmina 
ipse1)  in  manibus  habuit,  ita  orationes  quoque  principis,  quae  certe 
vulgatae  erant,2)  inspexisse  magnam  habet  verisimilitudinem,  nisi 
eas  legisse  Tacitum  in  senatus  actis  praeferas. 

XIV,  10:  literasque  ad  senatum  misit  (Nero),  quarum  summa 
erat  repertum  cum  ferro  percussorem  Agerinum  . . 

Adiciebat  crimina Temporum  quoque 

Claudianorum  obliqua  insectatione 

XV,  35:  secutaque  Neronis  oratio  ex  more,  quamvis  sontem 

et  defensioni  merito  diffisum  victurum  tamen  fuisse, 
si  clementiam  iudicis  exspectasset. 

XVI,  7:  igitur  missa  ad  senatum  oratione  removendos  a re 

publica  utrosque  disseruit  obiectavitque  Cassio, 
quod coluisset. 

Longum  est,  exequi  hos  locos:  XII,  10.  19.  20.  38.  52.  XIV, 
18.  59.  XV,  72.  73.  XVI,  27. 

1)  cf.  Ann.  XIV,  16:  quod  species  ipsa  carminum  docet,  non  impetu  et 
instinctu  nec  ore  uno  fluens,  cf.  Suet.  Nero.  52. 

2)  cf.  Suet.  Nero  7. 

Devenimus  ad  Historias: 

H.  I,  19:  inde  apud  senatum  non  comptior  Galbae,  non 
longior  quam  apud  militem  sermo:  Pisonis  comis 
oratio. 

De  sermonis  longitudine  et  habitu  quis  iudicare  potuit  nisi  qui 
germanum  vidit?  Scilicet  Tacitus  Galbae  sermonem  apud  patres  com- 
parat cum  eiusdem  apud  milites  oratione,  ita  ut  huius  quoque 
verba  ipsa,  si  quidem  illius,  eum  ante  oculos  habuisse  oportere  videatur. 

I,  18:  apud  frequentem  militum  contionem  imperatoria 

brevitate  adoptari  a se  Pisonem  exemplo  divi 
Augusti  et  more  militari,  quo  vir  virum  legeret,  pro- 
nuntiat. 

Sed  cum  id  a probabilitate  abhorreat,  Tacitum  auctorum  re- 
lationi de  Galbae  contione  tantam  tribuisse  fidem  credamus,  ut 
Galbae  apud  patres  sermonem  conferre  potuerit.  Nihilominus  iterum 
communis  fontis  fautores  opponere  valent  Tacitum  ex  auctoribus 
transcripsisse. 

II,  10:  dari  tempus,  edi  crimina,  quamvis  invisum  ac 

nocentem  more  tamen  audiendum  censebant  (patres). 
55:  recitatae  Fabii  Valentis  epistulae  ad  consules  scriptae 
haud  immoderate. 

III,  37 : mox  senatum  composita  in  magnificentiam 

oratione  adlocutus  exquisitis  patrum  adulationibus 

attollitur nulla  in  oratione  cuiusquam 

erga  Flavianos  duces  obtrectatio:  errorem  impru- 
dentiamque exercituum  culpantes,  Vespasiani  nomen 
suspensi  et  vitabundi  circumibant. 

Si  Taciti  sunt  verba:  suspensi  et  vitabundi  circumibant,  genui- 
nas perlustraverit  orationes  necesse  est. 

IV,  3:  addidere  alacritatem  Vespasiani  literae  tamquam 
manente  bello  scriptae,  ea  prima  specie  forma; 
ceterum,  ut  princeps  loquebatur,  civilia  de  se,  de 
re  publica  egregia. 

7:  paulatimque  per  altercationem  ad  continuas 
et  infestas  orationes  provecti  sunt. 

40:  quo  die  senatum  ingressus  est  Domitianus,  de 

absentia  patris  fratrisque  ac  inventa  sua  pauca  et 
modice  disseruit. 

IV,  44 : proximo  senatu  inchoante  Caesare  de  abolendo 
dolore  iraque  et  priorum  temporum  nece  sitatibus, 
censuit  Mucianus  prolixe  pro  accusatoribus;  simul 
eos  qui  coeptam,  deinde  omissam  actionem  repe- 
terent, monuit  sermone  molli  et  tamquam 
rogaret.1) 

Omnia  argumenta,  quae  attulimus,  si  complectemur,  non  minus 
esse  verisimile  concedemus  Tacitum  senatus  acta  cum  auctorum 
relationibus  perpetuo  contendisse  quam  eum  epitomatoris  tantum 
munere  esse  functum.  Haec  de  senatus  commentariis.  Eodem  vero 
modo  quo  de  his  dubitatur  de  diurnis  actis,  num  Tacitus  ea  adierit. 
Enimvero  ipse  urbis  acta  affert:  sed  uno  tantum  loco: 

Ann.  III,  3:  matrem  Antoniam  non  apud  auctores  rerum,  non 
diurna  actorum  scriptura  reperio  ullo  insigni 
officio  functam,  cum  super  Agrippinam  et  Drusum  et 
Claudium  ceteri  quoque  consanguinei  nominatim 
perscripti  sint. 

Casu  commotum  hic  nostrum  urbis  acta  explicasse  plerique 
censent  Immo  Nipperdeyius2)  per  occasionem  modo  Tacituui  fontes 
primarios  inspexisse  arbitratur.  Attamen  si  Plinium  vel  omnino 
Taciti  auctores  populi  acta  adiisse  probabile  existimemus  et  scrip- 
tores historiae  Augustae  sine  dubio  iis  usos  esse  consideremus, 
occasionis  sententiam  probare  cunctemur.  Neque  enim  sine  causa 
Nipperdeyius3)  Tacitum  vituperare  suspicatur  Plinium  his  verbis: 

XIII,  3!:  Nerone  iterum  L.  Pisone  consulibus  pauca  memoria 
digna  evenere,  nisi  cui  libeat  laudandis  fundamentis 
et  trabibus,  quis  molem  amphitheatri  apud  campum 
Martis  Caesar  extruxerat,  volumina  implere,  cum 
ex  dignitate  populi  Romani  repertum  sit  res  illustres 
annalibus,  talia  diurnis  urbis  actis  mandare. 


1)  praet.  cf.  H.  11,  91.  IV,  4.  6.  8.  9.  43. 

2)  Nipperdey:  praef.  p.  25. 

3)  Nipperdey:  praef.  p.  28. 

Sin  vero  ita  est,  dubitari  non  potest,  quin  Plinius  ,talia‘  ex 
urbis  actis  congesserit.1)  Adscribimus  deinceps  scriptorum  historiae 
Augustae  locos2 3) : 

Vopisc.  Prob.  2:  Usus  (sum)  ....  actis  etiam  senatus 
ac  populi. 

Lamprid.  Sev.  Alex.  6 — 12:  Interest  retexere  orationem  qua 
(Severus  Alexander)  nomen  Antonini  et  Magni  delatum 
sibi  a senatu  recusavit,  quam  priusquam  referam, 
addam  acclamationes  senatus,  quibus  id  decretum  est, 
ex  actis  urbis  ante  diem  pridie  nonas  Martias. 

Sed  quid  alios  commemoramus  scriptores?  nonne  de  Tacito 
ipso  Plinius  amicus  nos  facit  certiores: 

Plin.  epist.  VII,  33,3:  Demonstro  ergo,  quanquam  diligentiam 
tuam  fugere  non  possit  cum  sit  in  publicis  actis, 
demonstro  tamen 

Luce  clarius  est  Tacitum  perpetuo  acta  diurna  contulisse.  Illa 
enim  epistula  Tacito  scripta  est.  Quodsi  res  ita  se  habet,  num 
scriptorem  senatus  commentarios  per  occasionem  tantum  evolvisse 
credi  potest?  ,AP,  dixerit  quispiam,*)  , Tacitus  sui.  temporis  res  com- 
positurus acta  publica  percensuit,  cum  in  tradendis  priorum  tem- 
porum factis  nonnisi  auctorum  relationes  inter  se  comparaverit. 
Quae  ratio  quamvis  de  multis  scriptoribus  valeat,  de  Tacito  non 
valet.  Quod  comprobatur  illo  Annalium  loco,  de  quo  supra  diximus.4) 

Scilicet  alias  in  urbis  actis  fuisse  perscriptas  orationes  praeter 
principum5)  nescimus.  Neque  igitur  acta  diurna  nimis  ad  nostram 
pertinent  rem. 

Minoris  denique  momenti  est,  quae  Tacitus  de  orationibus  ex 
iis,  qui  dicentibus  ipsi  interfuerant,  audire  potuerit.  Attamen  si 
quid  de  Agricolae  oratione  scierit,  unde  audiverit  nisi  ex  socero  ipso? 

1)  cf.  Huebner:  1.  1.  p.  614. 

2)  ef.  Plin.  n.  h.  X,  2,  5.  VIII,  40,  145.  VII,  13,  60. 

3)  cf.  Nissen:  1.  I.  p.  500. 

4)  Ann.  I,  1. 

5)  cf.  Huebner:  1.  1.  p.  619  sq. 

II.  de  orationibus  extra  senatum  habitis: 

Id  quod  Tacitus  de  ceteris  orationibus  comperit,  apud  auctores 
eum  invenisse  statuendum  est.  Nam  neque  ipse  alios  proximos 
fontes  nominat  et  permulti  loci  supra  allati,  quibus  de  rerum 
scriptoribus  verba  facit,  Tacitum  summam  tribuisse  vim  scriptoribus 
eorundem  temporum  conferendis  demonstrant.  Itaque  quaeritur,  qui 
Taciti  auctores  fuerint  quaeque  de  orationibus  tradiderint.  Neque 
tamen  ea  quae  satis  accurate  iam  alii1)  de  his  dixerunt,  repetere 
mihi  in  animo  est.  Satis  erit  nomina  eorum  adseribere,  ut  deinceps 
fusius  de  altera  quaestione  disseram.  Coniungam  autem  a Tacito 
ipso  commemoratos  cum  iis,  quos  eum  praeterea  adhibuisse  verisi- 
mile est: 

1)  G.  Plinius:  Ann.  1,  69:  , Germanicorum  bellorum  scriptor1.2) 

2)  Aufidius  Bassus  et  Servilius  Nonianus:  clarissimi 
historiae  priorum  principum  scriptores,  quorum  uterque 
fortasse  usque  ad  Claudium  res  imperatorum  composuit. 
Aufidius  libros  quoque  belli  Germanici  conscripsit 

3)  Seneca  rhetor:  ,ab  inito  bellorum  civilium,  unde  primum 
veritas  retro  abiit,  paene  usque  ad  mortis  suae  diem4.3) 

4)  Tiberii  et  Claudii  Caesarum  commentarii:  Tac.  XIII, 
43, 4)  Agrippinae:  Tac.  A.  IV,  53. 

5)  Suetonii  Paulini  commentarii.5) 

6)  Cluvius  Rufus  et  Fabius  Rusticus. 

Tot  rerum  scriptores  novimus,  quos  usque  ad  Claudii  mortem 
Taciti  auctores  fuisse  conicere  possumus.  Neque  tamen  iniuria 
Nipperdeyius  nostrum  multo  plures  inspexisse  videri  dicit,  quorum 
ne  nomina  quidem  nobis  tradita  sunt. 

Sequuntur  scriptores,  qui  rerum  inde  a Neronis  temporibus  auc- 
tores Tacito  praesto  fuerunt: 


1)  Nipperdey:  praef.  p.  25 — 31,  Nissen:  I.  I.  p.  497 — 99,  aliique. 

2)  cf.  Plin.  epist.  111,  5:  bellorum  Germaniae  viginti,  quibus  omnia,  quae^cum 
Germanis  gessimus,  bella  conlegit.  Inchoavit,  cum  in  Germania  militaret. 

3)  cf.  Senec.  philos.  fr.  XV  (Haase). 

4)  cf.  Suet.  Tib.  61.  Claud.  41. 

5)  cf.  Plin.  h.  n.  V,  1,  14. 

7)  iidem  Cluvius  Rufus  et  Fabius  Rusticus1):  Cluvius 
a Gaio,  Fabius  a Claudio  exorsi  historiam  principum 
scripsisse  videntur.  (Tac.  Ann.  XIII,  20.  XIV,  2.  XV,  61. 
H.  III,  65). 

8)  C.  Plinius  maior2 3):  ,a  fine  Aufidii  Bassi  triginta  unus4 
(Tac.  XIII.  20.  XV,  53.  H.  III,  28).  Quod  Plinii  opus 
usque  ad  annum  septuagesimum  primum  processisse  verisi- 
mile est.8) 

9)  Domitii  Corbulonis  commentarii:  de  expeditionibus 
ab  eo  in  Parthos  factis  inde  ab  anno  55  usque  ad  63  p. 
Chr.  n.  (Tac.  XV,  16). 

Restant  Historiarum  auctores: 

10)  Cluvius  Rufus  et  C.  Plinius:  quorum  opera  paulo  supra 
adscripsimus. 

11)  Vipstanus  Messalla:  (Tac.  H.  III,  25.  28). 

12)  Vespasiani  commentarii  et  Antonii  Juliani  opus4): 
uterque  de  bello  Iudaico  scripsit. 

Quos  Vespasiani  commentarios  Iosephus  calumniatores  historiae 
suae  reiciens  spectat 5)  Illi  enim  ,xcbv  aoxoxpaxopoiv  67CojivyjjxaT(x4 
legisse  sese  contenderant;  Iosephus  vero  iis  nititur,  quae  ipse 
gesserit  vel  viderit  quaeque  expertus  sit. 

Ceterum  comparatione  Iosephi  librorum  cum  Taciti  operibus, 
quam  de  orationibus  institui,  nihil  fere  explorare  potui.  Nam 
omnes  ferme  sermones,  de  quibus  noster  refert,  Iosephus  tacet. 
Atque  orationes,  quas  hic  tradit,  praecipue  Cai  et  Claudii  principum, 
in  libris  Taciti  deperditis,  si  quidem  scriptor  eos  inseruit,  ext  iterunt. 
Attamen  unum  exemplum  afferre  possumus: 

Ioseph.  de  bell.  Iud.  IV,  11,  2: 

,^ovGq«Ytov  os  (Katxiwa)  xoot;  6cp’atjx6v  exaxovxapyout;  xai  yitaapyoo? 
svyjY2  |xsxaax'qvat  xxpoq  xov ’Avxa>vtov,  xocTtstvwv  |isv  xa  0 uizeWio  o 
xporfiiaza,  xvjv  OosaTiaajavou  ^s  iayov  £7toc(pu)v  eqs. 

1)  cf.  Ioseph.  Antt.  XIX,  1,13.  Plin.  ep.  IX,  19,5.  Plut.  Otho  3. 

2)  Plin.  ep.  III,  5,  6. 

3)  Plin.  n.  h.  praef.  § 20. 

4)  cf.  J.  Bernays:  , Sulpicius  Severus4  p.  56. 

5)  Ioseph.  de  antiqu.  Iudd.  c.  A.  I,  10. 

Tac.  Hist.  III,  13:  At  Caecina primores  centurionum 

et  paucos  militum in  principia  vocat,  ibi  Vespasiani 

virtutem  viresque  partium  extollit  et  transfugisse  classem, 

in  arto  commeatum atque  omnia  de  Vitellio  in 

deterius. 

Summa  sermonis  apud  Tacitum  eadem  est  quae  apud  Iosephum : 
Caecina  enim  Vitellii  res  obtrectat,  Vespasiani  potentiam  extollit. 
Verum  singula  enuntiata  alia  sunt.  Itaque  si  communes  Iosepbi  et 
Taciti  fontes  hac  de  re  statuimus  — neque  est  quod  non  faciamus 
— noster  sententiam  sermonis  retinuit,  ex  singulis  autem  dictis  ea 
quae  ei  apta  esse  visa  sunt  elegit. 

Sin  vero  Tacito  alios  adscribimus  fontes  quam  Iosepho,  id 
quidem,  quod  uterque  tradit,  fide  dignum  est. 

lam  vertamus  nos  ad  quaestionem,  qua  ratione  illi  Taciti  auc- 
tores de  orationibus  rettulerint  et  quatenus  eorum  relationes  fidem 
habuerint.  Primum  autem  plerosque  iisdem  temporibus,  quorum 
res  descripserunt,  vixisse  vel  ipsos  rebus  interfuisse,  immo  eas 
ipsos  gessisse  animo  inscribendum  est.  Fieri  igitur  potuit,  ut  de 
plurimis  orationibus  certum  aliquid  traderent.  Ac  re  vera  eos  ita 
fecisse  ex  locis  satis  apparet,  quibus  noster  de  summis  earum  nos 
facit  scientes: 

a)  loci  qui  ad  orationes  ab  imperatoribus  vel  ad  milites  vel 
ad  singulos  et  a viris  in  re  publica  praeclaris  sive  apud 
Caesares  sive  apud  amicos  habitas  pertinent: 

Ii.  I,  17:  sermo  (Pisonis)  erga  patrem  imperatoremque  reverens, 
de  se  moderatus. 

Tria  sunt  Tacitinae  orationi  propria:  varietas,  color  poeticus, 
brevitas.  Brevitatis  semper  rationem  habeat  necesse  est,  qui  de 
auctoribus  Taciti  ex  ipsius  operibus  aliquid  enucleare  velit.  Nam 
et  Historiae  et  Annales  quasi  abbreviationes  sunt  artificiosae,  ita 
quidem  ut  qua  de  re  alii  scriptores  multis  disserant  verbis,  de  eadem 
Tacitus  pauca  sed  quae  prorsus  sufficiant,  promat.  Cuius  rei  exemplum 
afferre  liceat:  Plinius  ,a  fine  Aufidii  Bassi  triginta  uno‘  libris 
triginta  unius  annorum1)  res  gestas  composuit,  cum  Tacitus  duo- 


1)  cf.  Detlefsen  : Phil.  34,  48.  inde  ab  a.  41 — 71  p.  Chr.  n. 

deviginti  Annalium  libris  quinquaginta  quattuor  annorum  historiam 
tractaverit:  neque  ambo  aliorum  temporum  res  tradebant.  Multo 
accuratius  auctores  de  orationibus  vel  epistulis  dixisse  etiam 
Tacitus  ipse  testatur.  Persaepe  enim  relatione  de  sermone  aliquo 
facta  invenimus  verba:  haec  atque  talia,  haec  et  plura.  — — 

Quam  rationem  iam  primus  locus  adscriptus  illustrat:  Pauciora 
de  Pisonis  sermone  nemo  facere  potuit  verba;  ac  tamen  prorsus 
sufficiunt. 

H.  I,  18:  apud  frequentem  militum  contionem  imperatoria 
brevitate  adoptari  a se  Pisonem  exemplo  divi 
Augusti  et  more  militari,  quo  vir  virum  legeret, 
pronuntiat  (Galba). 

74:  crebrae  interim  et  muliebribus  blandimentis  infectae 
ab  Othone  ad  Vitellium  epistulae  offerebant  pecuniam 
et  gratiam 

90:  mox  vocata  contione  maiestatem  urbis  et  consen- 
sum populi  ac  senatus  pro  se  attollens,  adversum 
Vitellianas  partes  modeste  disseruit,  inscitiam 
potius  legionum  quam  audaciam  increpans,  nulla 
Vitellii  mentione  sive  ipsius  ea  moderatio,  seu 
scriptor  orationis  sibi  metuens  contumeliis  in 
Vitellium  abstinuit  quando,  ut  ....  ita  in  rebus 
urbanis  Galeri  Trachali  ingenio  Othonem  uti  crede- 
batur; et  erant  qui  genus  ipsum  orandi  noscerent, 
crebro  fori  usu  celebre  et  ad  implendas  populi 
aures  latum  et  sonans. 

Genuinam  Othonis  orationem  Tacitus  ignoravit.  Ipse  enim  non 
iudicat  de  genere  orandi.  Verum  accuratam  et  fide  dignam  apud 
auctores  repperit  relationem. 

II,  48:  mox  Salvium  Cocceianum  ....  ultro  solatus  est 
laudando  pietatem  eius,  castigando  formidinem 
(Otho) 

57:  vocata  contione  virtutem  militum  laudibus  cumulat 
(Vitellius). 

69:  transgressus  in  castra  ultro  pietatem  militum 
conlaudavit  (Vitellius). 

H.  II,  80:  militariter  locutus  (Vespasianus). 

90:  postera  die  tamquam  apud  alterius  civitatis  senatum 
populumque  magnificam  orationem  de  semel  ipso 
prompsit,  industriam  temperantiamque  suam  laudi- 
bus adtollens  (Vitellius). 

96:  in  hunc  modum  etiam  Vitellius  apud  milites  disseruit 
praetorianos  nuper  exauctoratos  insectatus,  a qui- 
bus falsos  rumores  dispergi  nec  ullum  civilis  belli 
metum  adseverabat. 

III,  36:  frequenti  contione  pietatem  militum  laudibus  cumu- 
lat (Vitellius). 

68:  pauca  et  praesenti  maestitiae  congruentia  locutus 
(Vitellius). 

70 : Vitellius  pauca  purgandi  sui  causa  respondit,  culpam 
in  militem  conferens 

81:  obviae  fuere  et  virgines  Vestales  cum  epistuhs 
Vitellii  ad  Antonium  scriptis:  eximi  supremo 
certamini  unum  diem  postulabat:  si  moram 

interiecissent,  facilius  omnia  conventura 

Vitellio  rescriptum  Sabini  caede  et  incendio  Capi- 
tolii dirempta  belli  commercia. 

Ubique  Tacitus  tantummodo  sententiam,  argumentum  orationum 
reddit.  Ter  Vitellium  facit  pietatem  vel  virtutem  militum  conlau- 
dantem.  Attamen  quin  certiora,  accuratiora  apud  auctores  invenerit, 
dubium  vix  esse  potest.  Nam  qui  ipse,  dum  aliqua  res  agitur, 
affuit,  plura  solet  loqui  quam  qui  legendo  eam  cognoscit  et  exami- 
nat. Praetermisimus  hos  potissimum  locos:  H.  II,  1.  4.  39.  59. 
75.  96. 

Ann.  I,  25:  literas  patris  recitat  (Drusus),  in  quis  perscriptum 
erat 

II,  26:  sed  crebris  epistulis  Tiberius  monebat,  rediret 
ad  decretum  triumphum!  satis  iam  eventuum  . . . 

Conicere  licet  Tacitum  in  referendis  Germanici  rebus  Agrippinae 
commentariis  esse  usum.  Ibidem  sine  dubio  Tiberii  crebrae  ad 
Germanicum  scriptae  epistulae  sive  ipsis  verbis  sive  adumbrata 
sententia  perscriptae  erant.  Tacitus  abbreviat:  una  refert  de  cre- 
barum  summa. 

II,  70:  componit  epistulas  (Germanicus),  quis  amicitiam  ei 
(Pisoni)  renuntiabat;  addunt  plerique  iussum 
provincia  decedere. 

Addunt  plerique!  Etiam  de  epistularum  sententia  noster 
auctorum  relationes  comparat. 

XIII,  3:  die  funeris  laudationem  eius  exorsus  est  (Nero), 
dum  antiquitatem  generis,  consulatus  ac  triumphos 
maiorum  enumerabat,  intentus  ipse  et  ceteri;  libe- 
ralium quoque  artium  commemoratio  et  nihil  regente 
eo  triste  rei  publicae  ab  externis  accidisse  pronis 
animis  audita:  postquam  ad  providentiam  sapien- 
tiamque flexit,  nemo  risui  temperare,  quamquam 
oratio  a Seneca  composita  multum  cultus 
pra  eferret. 

Aut  genuinam  Tacitus  ipse  ante  oculos  habuit,  aut  auctor 
Neronem  audivit  laudantem.  Illud  probabile  esse  videtur,  si  bene- 
cam  certe  orationes  suas  vulgasse  consideremus;  id,  si  verba  per- 
pendamus haec:  , intentus  ipse  et  ceteri;  pronis  animis  audita;  nemo 
risui  temperare4.  Sed  quoniam  illud  comprobari  non  potest,  hic 
quoque  Tacitum  niti  auctoribus  statuendum  est. 

XVI,  6:  laudavitque  ipse  (Nero)  apud  ros- /a  formam  eius 
et  quod  divinae  infantis  parens  fuisset,  aliaque 
fortunae  munera  pro  virtutibus.1) 

b)  loci  qui  ad  exhortationes  ducum  Romanorum  apud  milites 
promptas,  ad  militum  ipsorum,  barbaiorum  ceterorumque 
sermones  spectant: 

Gra\  ssimos  tantum  exequar  locos : 

H.  I,  74:  addidit  epistulas  Fabius  Valens  nomine  Germanici 

exercitus de  viribus  partium  magnificas 

et  concordiam  offerentes;  increpabat  ultro  quod  tanto 
ante  traditum  Vitellio  imperium  ad  Othonem  ver- 
tissent. 


1)  praet.  cf.  Ann.  I,  78.  11),  67.  IV,  69.  XI,  20.  35.  XII,  19.  69.  XIV,  22.29. 
XY,  3.  8.  25.  XVI,  2.  14.  17.  24. 

H.  I,  82:  manipulatim  adiocuti  sunt  Licinius  Proculus  et 
Plotius  Firmus  praefecti  ex  suo  quisque  ingenio 
mitius  aut  horridius. 

II,  80:  in  adulationem  effusos  adloquitur  (Mucianus)  satis 

decorus  etiam  Graeca  facundia  omnium  que,  quae 
diceret  atque  ageret,  arte  quadam  ostentator, 
nihil  aeque  provinciam  exercitumque  accendit 

quam  quod  adseverabat 

82:  donativum  militi  neque  Mucianus  prima  contione 
nisi  modice  ostenderat. 

III,  8:  eadem  Mucianus  crebris  epistulis  monebat  in- 

cruentam et  sine  luctu  victoriam  et  alia  huius  ce- 
modi  praetexendo. 

Alia  huiuscemodi!  Novum  Tacitinae  ? breviationis  exemplum. 

9:  misit  epistulas  Caecina  temeritatem  victa  arma 
retractantium  incusans,  simul  virtus  Germani- r 

exercitus  laudibus  attollebatur,  Vitellii  modica 
et  vulgari  mentione,  nulla  in  Vespasianum 
contumelia:  nihil  prorsus,  quod  aut  corrumperet 
hostem  aut  terreret.  Flavianarum  partium  duces  . . 
pro  Vespasiano  magnifice,  pro  causa  fidenter,  de 
exitu  securi,  in  Vitellium  ut  inimici  praesumpsere  . . 
atque  ipsum  Caecinam  non  obscure  ad  transitionem 

hortabantur  recitatae  pro  contione  epistulae 

III,  32:  et  vocatos  ad  contionem  Antonius  adloquitur, 
magnifice  victores,  victos  clementer,  de  Cremona 
in  neutrum. 

52:  ad  Primum  et  Varum  media  scriptitabat  (Mucianus), 
instandum  coeptis  aut  rursus  cunctandi  utilitates 
edisserens  atque  ita  compositus,  ut  ex  eventu  rerum 
adversa  abnueret  vel  prospera  adgnosceret.  Plotium 
Griphum monuit. 

V,  16:  exhortatio  ducum  non  more  contionis  apud  universos 
sed  ut  quosque  suorum  advehebantur:  Cerialis  ve- 
terem Romani  nominis  gloriam,  antiquas  recentesque 
victorias 


40 


Accuratas  legisse  relationes  apud  auctores  Tacitum  patet. 
Quid  vero  de  fide  earum  iudicandum  est?  Tacitus  ipse  etiam  cum 
orationes  componebat,  primas,  ut  postea  comprobabitur,  servabat 
sententias.  Neque  est  quod  auctores  a tali  more  recessisse  putemus. 

Ann.  I,  29:  Drusus  orto  die  et  vocata  contione  quamquam 
rudis  dicendi  nobilitate  ingenita  incusat  priora, 
probat  praesentia,  negat  se  terrore  et  minis  vinci: 
flexos  ad  modestiam  si  videat,  si  supplices  audiat, 
scripturum  patri,  ut  placatus  legionum  preces 
exciperet. 

34:  tunc  a veneratione  Augusti  orsus  flexit  (Germani- 
cus) ad  victorias  triumphosque  Tiberii. 

II,  55:  at  Cn.  Piso civitatem  Atheniensium 

orati  ope  saeva  increpat,  oblique  Germanicum 
obstringens,  quod  .... 

58:  ad  ea  Germanicus  de  societate  Romanorum  PaiLho- 
rumque  magnifice,  de  adventu  regis  et  cultu  sui 
cum  decore  ac  modestia  respondit. 

XV,  26:  tum  lustratum  rite  exercitum  ad  contionem  vocat 
(Corbulo)  orditurque  magnifica  de  auspiciis  impe- 
ratoris rebusque  a se  gestis,  adversa  in  inscitiam 
Paeti  declinans,  multa  auctoritate,  quae  viro 
militari  pro  facundia  erat. 

XV,  28:  exin  Romanus  (Corbulo)  laudat  iuvenem  omissis 
praecipitibus  tuta  et  salutaria  capessentem. 

Corbulo,  vir  militaris,  commentarios  suos  sine  arte  conscripsit 
rhetorica.  Neque  igitur  orationes  compositas  inseruit.  Eo  maior 
fuit  eius  auctoritas.1) 


H.  II,  21:  utrimque  pudor,  utrimque  gloria  et  diversae  ex- 
hortationes, hinc  legionum  et  Germanici  exercitus 
robur,  inde  urbanae  militiae  et  praetoriarum  cohor- 
tium decus  attollentium;  illi  ut  segnem  et  desidem 


l)  praet.  cf.  H.  1,  66.  69.  11,  20.  23.  30.  44.  100.  111,  3.  13.  24.  57.  60. 
63.  78.  81.  82.  IV,  13.  19.  25.  31.  32.  46.  72.  Ann.  1,  19.  39.  48.  67.  11,  14. 
65.  72.  Xll,  48.  XV,  13.  14.  17. 

et  circo  ac  theatris  corruptum  militem,  hi  pere- 
grinum et  externum  increpabant 

H.  II,  28:  orbari  se  fortissimorum  virorum  auxilio  .... 

Alia  taceamus  exempla. 


H.  IV,  14:  a laude  gloriaque  gentis  orsus  iniurias  et  raptus 
et  cetera  servitii  mala  enumerat  (Civilis  Batavus) . . 

68:  is  (lulius  Valentinus,  natione  Gallus)  meditata 
oratione  cuncta  magnis  imperiis  obiectari 
solita  contumeliasque  et  invidiam  in  populum 
Romanum  effudit,  turbidus  miscendis  seditionibus 
et  plerisque  gratus  vecordi  facundia. 

V,  17:  nec  Civilis  silentem  struxit  aciem,  locum  pugnae 
testem  virtutis  ciens:  stare  Germanos  Batavosque 
super  vestigia  gloriae  cineres  ossaque  legionum 
calcantes  

Ann.  II,  10:  cernebatur  contra  minitabundus  Arminius  proelium- 
que denuntians.  Nam  pleraque  Latino  sermone 
in  teriaciebat. 

Locis  adscriptis  conspicitur  auctores  Taciti  etiam  de  barbarorum 
sermonibus  haud  ita  paucis  verbis  disseruisse.  Atque  tam  certae 
et  firmae  sunt  Taciti  relationes,  ut  prorsus  fide  dignae  esse  videan- 
tur. Sed  iam  suspicio  movetur,  si  legimus  haec: 

II,  15:  nec  Arminius  aut  ceteri  Germanorum  proceres 
omittebant  suos  quisque  testari,  bos  esse  Romanos, 
Variani  exercitus  fugacissimos,  qui,  ne  bellum 
tolerarent,  seditionem  induerint 

Aut!  Si  quid  noster  apud  auctores  invenit,  maximam  quidem 
partem  fictum  erat. 

XV,  28:  ille  (Tiridates)  de  nobilitate  generis  multum  prae- 
fatus cetera  tempera  nter  adiungit:  iturum  quippe 
Romam  laturumque  novum  Caesari  decus,  non 
adversis  Parthorum  rebus  supplicem  Arsaciden.1) 

1)  praet.  cf.  H.  1,  65.  IV,  7.  69.  75.  A.  11,  65.  XV,  24. 

Sicut  Tacitus  ipse  ita  auctores  eius  plerumque  oratione  obliqua 
— verum  multo  accuratius  — de  sermonibus  et  epistulis  rettule- 
runt; orationes  autem  directas,  si  quas  inserturi  erant,  composuerunt. 
Quod  demonstratur  et  ipsa  antiquorum  rerum  scriptorum  ratione 
et  Taciti  testimoniis  : 

H.  I,  8:  vir  facundus  et  pacis  artibus,  bellis  inexpertus 
(Cluvius  Rufus). 

Agr.  10:  Livius  veterum,  Fabius  Rusticus  recentium 
eloquentissimi  auctores. 

dial.  23:  quibus  eloquentia  Aufidii  Bassi  aut  Servilii 
Noni  ani  ex  comparatione  Sisennae  aut  Varronis 
sordet. 

Neque  pluris,  quod  fidem  attinet,  Tacitus  auctorum  relationes 
aestimavit:  Galbae  enim  orationem  his  iuducit  verbis:  ,in  hunc  mo- 
dum locutus  fertur.1 

Caput  II. 

Quomodo  Tacitus  orationes  composuerit. 


Quoniam  igitur,  quibus  ex  fontibus  Tacitus  orationes  inser- 
turus hausisse  videatur,  explanavimus,  nova  statim  neque  minoris 
momenti  existit  quaestio.  Nam  cum  antiqui  rerum  scriptores,  ut 
supra  memoravimus,  in  componendis  orationibus  varie  egerint, 
quaeritur,  qua  ratione  noster  ductus  sit.  Quatenus  intextae  con- 
gruunt cum  genuinis  vel  cum  iis,  quas  Tacitus  apud  auctores 
repperit?  Quid  scriptor  retinuit,  quid  commutavit?  Numquid  finxit? 
Atque  nobis  hanc  in  rem  inquisituris  maximae  utilitati  laetitiaeque 
est,  quod  oratio  a Claudio  Caesare  de  iure  honorum  adipiscendorum 
Galliae  comatae  re  vera  apud  patres  habita,  quam  a Tacito  Anna- 
lium libro  undecimo  (c.  24)  insertam  videmus,  aeris  tabulae  Luguduni 
insculpta  est  conservata.1)  Gaudium  sane  deprimitur,  si  minime 
integram  extare  eam  deliberamus.  Tabula  enim  in  duas  partes 
divisa  superioribus  marginibus  utriusque  paginae  lacunas  habet. 
Neque  tamen  tali»  mutilatio  nimis  valet.  Luguduni  tabula  effossa 
est;  Claudius  ibi  natus  erat:  principem  ipsum  eo  misisse  eam 
fortasse  nostro  iure  conicere  possumus.  Aut,  si  mavis,  Lugudunenses 


1)  typis  expressam  invenies  in  edd.  a)  Orelli-Baiteri:  I,  341.  b)  Nipperdeyi: 
vol.  II  p.  302  sqq.  ed.  VIII.  cur.  Andresen.  cf.  c)  Boissieu:  ,lnscriptions  de  Lyon*. 
Lyon  1846.  p.  136.  I.  B.  Monfalcon  : ,La  table  de  Claudet  Paris  1853.  de  la 
Saussaye'  ,Les  tables  claudiennes*.  Lyon  1873. 

sua  sponte  tabulam  statuerunt.  Iam  ad  comparationem  ipsam 
accedamus.  Et  primum  quidem  quod  ad  initium  attinet,  non  dis- 
plicet Rodenwaldtii  suspicio1)  censentis  Claudium  in  genuina  quoque 
oratione  a maiorum  exemplo  esse  exorsum  — id  vox  , equi  dem4 
demonstrare  videtur  neque  vero  exordio  deleto  nimiam  rationem 
deperditarum  partium  haberi  velimus,  quod  Rodenwaldtius  parum 
evitat.  Prooemium  autem  Taciti  est  hoc: 

, Maiores  mei,  quorum  antiquissimus  Clausus  origine 
Sabina  simul  in  civitatem  Romanam  et  in  familias 
patriciorum  adscitus  est,  hortantur,  uti  paribus  consiliis 
rem  publicam  capessam  transferendo  huc,  quod  usquam 
egregium  fuerit4. 

Unum  igitur  continet  enuntiatum.  Claudius  vero  ipse  sine 
dubio  fusius  disseruit.  Maioribus  enim  superbiebat.2 3)  — Omnia 
verba  deinde,  quae  fortasse  neque  apta  neque  plane  cum  re  con- 
sentanea a Caesare  facta  in  priore  tabulae  parte  extant,  quaeque 
eo  spectant,  ne  senatores  , quasi  novam  rem  introduci  ex- 
horrescant4 Tacitus  omisit,  nisi  quod  in  fine  orationis  brevissime 
Claudium  facit  loquentem  haec: 

, Omnia,  patres  conscripti,  quae  nunc  vetustissima 
creduntur,  nova  fuere.  Plebei  magistratus  post  patricios,*) 
Latini  post  plebeios,  ceterarum  Italiae  gentium  post 
Latinos.  Inveterascet  hoc  quoque;  et  quod  hodie 
exemplis  tuemur,  inter  exempla  erit4. 

Neque  haec  quidem  verba  prorsus  ad  eandem  rem  pertinent. 
Nam  cum  Claudius  priore  parte  de  rebus  in  universum  novatis 
loquatur,  haec  iam  civitatis  prolatae  rationem  habent.  Itaque 
relinquuntur  quattuor  tantum  verba:  , ad  vena  e in  nos  regnave- 
runt4, quibus  scriptor  id  exprimit,  quod  princeps  multo  pluribus 
quam  centum  sua  studia  iactans  profert.4)  Res  cum  ita  se  habeat, 
Tacitus  Claudii  satis  ineptam  verbositam  corripuit  neque  aliud 

1)  Rodenwaldt:  1.  c.  p.  11. 

2)  cf.  Suet  Claud.  24. 

3)  cf.  Claud.  or:  ,Quid  communicatos  postremo  cum  plebe  honores  non 
imperii  solum  sed  sacerdotiorum  quoque?4 

4)  , Quondam  reges  — priori  populo  factitatum  est4. 

servavit  quam  argumentum,  quod  verbis  Claudianis  est  submissum, 
ita  tamen  ut  civitate  promota  exemplo  rerum  saepe  novatarum 
usus  sit.  Quae  res  Rodenwaldtium  fugit,  qui  ea  quae  Tacitus  de 
civitate  magis  magisque  usque  ad  Alpes  prolata  dicit,  cum  iis  verbis, 
quae  Claudius  de  rebus  omnino  semper  in  re  publica  Romana 
novatis  facit,  commiscuit.1 2)  Neque  enim  quisquam  opponat  novatas 
res  et  civitatem  promotam  tam  accurate  nec  esse  distinctas  nec 
posse  segregari;  quod  equidem  non  nego.  At  Claudius  ipse  dis- 
crevit: ,sed  illa  potius  cog  itetis,  quam  multa  in  hac  civitate 
novata  sint,  et  quidem  statim  ab  origine  urbis  nostrae* 
in  quod  formas  statusque  res  p.  nostra  diducta  sit‘:  ,sed 
i 1 1 o c potius  revertar.  Civitatem  . . .‘  Qua  voce  princeps  de 
civitate  progressa  et  de  ratione  senatus  supplendi  a maioribus 
adhibita  loqui  coepit. 

Venio  ad  alteram  tabulae  paginam.  Quae  quamvis  non  minus 
deleta  sit  superiore  parte  quam  prior,  tamen  et  ex  verbo  , civitatem* 
in  prioris  paginae  fine  extante  et  ex  iis  quae  alterius  prima  sunt 
verbis  Caesarem  cum  de  civitate  quomodo  paulatim  usque  ad  Alpium 
radices  prolata  sit  tum  de  ratione  senatus  supplendi  saepe  mutata 
disseruisse  elucet.  Et  hanc  partem  scriptor  accuratius  — qua  de 
causa  postea  demonstrabo  — executus  est.*)  Fortunae  autem 
molesta  factum  est  invidia,  ut  quae  Claudius  de  his  rebus  locutus 
est,  maximam  partem  deleta  sint  Tamen  suis  ambagibus  minime 
abstinentem  exemplis  a Tacito  allatis  usum  principem  dixisse  veri- 
simillimum  est.  Pro  certo  scilicet  id  tantum  affirmari  potest 
Claudium  etiam  de  ratione  lectionis  ab  Augusto  adhibita  verba 
fecisse:  Tacitus  exemplum  coloniarum  veteranorum  ab  Octaviano 
conditarum  inseruit:  ,cum  specie  diductarum  per  orbem 
terrae  legionum  additis  provincialium  validissimis  fesso 
imperio  subventum  est‘.  Tiberii  principis  senatus  lectionem  a 
Claudio  commemoratam:  ,sed  patruus  Ti.  Caesar  omnem 
florem  ubique  coloniarum  ac  municipiorum,  bonorum 


1)  Rodenwaldt:  1.  I.  p.  11.  ,eodem  modo  quo  . . . / 

2)  inde  a:  , Neque  enim  ignoro  — sed  priori  populo  factitatum  est£. 
cf.  Nipperdey:  ad  Ann.  II.  p.  303  s.  v.  , civitatem*. 

scilicet  virorum  et  locupletium,  in  hac  curia  esse  voluit4, 
scriptor  tacet. 

Procedente  oratione  Claudius  satis  multa  et  inepta  facit  verba 
de  viris  quibusdam  sibi  familiarissimis,  qui  natione  Galli  iam  du- 
dum  in  senatum  Romanum  recepti  neque  ,p a enitendi4  essent. 
Iterum  Tacitus  omnibus  ineptiis  omissis  haec  tantum  verba  inter- 
ponit: ,Num  paenitet  Balbos  ex  Hispania  nec  minus  in- 
signes viros  e Gallia  Narbonensi  transivisse?  Manent 
posteri  eorum  nec  amore  in  hanc  patriam  nobis  con- 
cedunt4. , Balbos  ex  Hispania4  ipse  addit  eodem  modo  quo 
postea  exemplum  Atheniensium  ac  Lacedaemoniorum  et  Romuli 
adiecisse  videtur.  Illud  quoque  Claudii  ridiculum:  , cuius  liberi 
fruantur,  quaeso,  primo  sacerdotiorum  gradu,  post  modo 
cum  annis  promoturi  dignitatis  suae  incrementa4  noster 
commutavit  in  id  quod  rem  spectat:  ,manent  posteri  eorum  nec 
amore  in  hanc  patriam  nobis  concedunt4.  Porro  exemplum 
libertinorum,  quod  Tacitus  affert:  , libertinorum  filiis  magistra- 
tus mandare  non,  ut  plerique  falluntur,  recens,  sed  priori 
populo  factitatum  est4  etiam  in  Claudii  genuina  oratione  extitisse 
suo  iure  Rodenwaldtius  contendit.  Suetonius  enim  de  eadem  re 
Claudium  disputasse  memoriae  prodidit1):  , Appium  Caecum  cen- 
sorem, generis  sui  proauctorem,  libertinorum  filios  in 
senatum  allegisse  docuit4.  Sane  scriptor  hoc  exemplum  ita 
invertisse  videtur,  ut  Appio  nomine  omisso  studiosum  antiquitatis 
Caesarem  depingeret:  ,non,  ut  plerique  falluntur4.  In  fine 
postremo  orationis  suae  Claudius  id  quod  quisquam  opponere  potuit 
Gallos  fuisse  hostes  Romanorum  refutat.  Rursus  noster  eandem 
habet  cogitationem,  sed  ita  illustrat,  ut  multo  magis  utilitatem  pre- 
mat, cum  Claudius  ad  animos  Gallorum  Romanis  benignos  praecipue 
incumbat  demonstrandos.  Adiecit  Tacitus  exempla  bellorum  cum 
Sennonibus  gestorum  et  urbis  a Gallis  expugnatae,  quae  reicientem 
facit  Caesarem  memoria  Vulscorum  Aequorumque  et  Tuscorum  ac 
Samnitium,  deinde  utilitatis,  si  recepti  essent  Galli,  mentionem: 
,iam  moribus  artibus  affinitatibus  nostris  mixti  aurum  et 
opes  suas  inferant  potius  quam  separati  habeant4.  Servavit 


1)  Suet.  Claud.  24. 

scriptor  verbis  quinque:  ,continua  inde  ac  fida  paxa)  ea  quae 
princeps  inde  ab:  ,in  qua  si  quis  hoc  intuetur4  usque  ad:  ,a  d 
bellum  avocatus  esset4  profert.  Omisit,  quam  quiete  Galli 
, census  inadsuetum  opus4  tulissent. 

Comparatione  peracta  nunc  ad  ea  quae  evinci  possunt  animos 
attendamus.  Et  primum  quidem,  ut  iam  supra  exposuimus,  vix 
dubium  esse  potest,  quin  Tacitus  orationem  genuinam  in  manibus 
habuerit.  Nam  si  quis  sententias,  quae  sunt  communes,  scriptorem 
ex  auctorum  operibus  dempsisse  non  minus  verisimile  esse  obiciat, 
num  casu  factum  credibile  est,  ut  eadem  cogitatio  iisdem  verbis: 
,pae nitet4  et  , insignis4  exprimeretur?  Quomodo  autem  Tacitus 
genuinam  mutavit?  Primas  Claudii  sententias  servavit,  formam,  ut  ita 
dicam,  orationis  prorsus  invertit.  Primas  retinuit  sententias!  Nam 
scriptorem  non  dubitasse  hanc  vel  illam  cogitationem  mutare, 
immo  vero  suas,  si  quae  ei  aptae  esse  viderentur,  addere  exempla 
Balborum  et  Lacedaemoniorum  atque  Atheniensium  praetermisso 
Sennonum  et  Gallorum,  Tuscorum  ac  Samnitium  testantur.  Admisit 
etiam  illud:  ,iam  moribus  eqs4.  — Iam  vero  orationis  forma 
prorsus  Taciti  est.  Neque  enim  solum  dictio  et  sonus  Taciteus  est, 
quae  res  sane  nihil  miri  habet,  quoniam  omnes  antiqui  rerum 
scriptores  ut  non  semper  orationes  finxerunt  ita  certe  stilum,  ne 
concentus  dilaberetur,  metuentes  in  suum  dicendi  modum  inverterunt, 
sed  etiam  compositio  rhetorica.  Brevis,  ne  dicam  brevissima, 
ac  tamen  acuta  suum  quaeque  cogitatio  obtinet  locum  Prorsus 
sublata  est  Claudii  verbositas  interdum  molesta,  quod  iam  ex  ambitu 
ambarum  orationum  cognoscitur:  genuina  enim  minimum  complecti- 
tur nonaginta  versus,  Taciti  vero  abbreviatio  tantummodo  triginta: 
brevitatis  Tacitinae  exemplum,  quo  clarius  vix  reperitur.  Neque 
deinceps  dispositionis  ordo  idem  est.  Nam  cum  Claudius  primum 
de  rebus  omnino  in  re  publica  novatis,  deinde  de  civitate  paulatim 
promota  et  de  senatus  supplendi  ratione,  tum  de  Gallis  amicis 
putandis  disputet,  apud  Tacitum  haec  occurrit  dispositio: 
prooemium:  maiorum  exemplum 

(maiores  mei  — egregium  fuerit). 


1)  cf.  Claud.:  , centum  annorum  immobilem  fidem4. 

tractatio  : 

1)  civitatis  progressus, 

(neque  enim  ignoro  — num  paenitet). 

2)  eius  rei  eventus, 

(num  paenitet  — at  cum  Sennonibus). 

3)  Gallorum  defensio  et  commendatio 

(at  cum  Sennonibus  — omnia,  p.  c.). 
peroratio:  , omnia  fuerunt  olim  nova.  Inveterascet 
hoc  quoque1 2. 

Prima  igitur  illa  genuinae  parte  de  rebus  omnino  semper  novatis 
agente  Tacitus  perorationis  loco  usus  est. 

Tertium,  quod  ex  comparatione  discimus,  est  hoc:  Tacitus 
fontes  non  exscripsit,  sed  prorsus  invertit.  Nam  si  orationis  ge- 
nuinae nonnisi  duas  voces  retinuit,  certe  multo  cautius  ac  liberius, 
quod  dictionem  attinet,  auctores,  qui  in  omnium  manibus  versa- 
bantur, secutus  est.  Piatio  denique,  qua  scriptor  in  componenda 
oratione  ductus  est,  artissime  cohaeret  cum  causa,  qua  commotus 
hanc  Claudii  orationem  inseruit.  Nobis  enim  genuinam  perlegenti- 
bus nusquam  fere  locus  occurrit,  qui  principem  non  ignorasse 
declaret,  quam  gravem  salubremque  imperio  Romano  rem  in  senatu 
ageret  ubique  fere  nonnisi  inanibus  minutisque  causis  allatis. 
Tacitum  vero,  quamvis  ipse  esset  illius  nobilitatis,  quae  omnibus 
ungulis')  annitebatur,  ut  insignia  patrum  decora  magistratuum 
sibi  ipsis  servarentur,  ,fesso  imperio4  recipiendis  viribus  integris 
esse  subveniendum  iudicio  iusto  complexum  videmus.  Neque  enim 
eum  latebat  civitatem  Romanam  virtute  quondam  excellentem  iam 
dudum  in  deterius  esse  mutatam  neque  aliter  mores  magis  magisque 
lapsos  posse  emendari  ac  si  provinciarum  vires  opesque  nondum 
perditae  in  civitatem  adscirentur.*)  Qua  de  causa  scriptor  hanc 
orationem  executus  est.  Compositurus  vero  ex  iis  cogitationibus, 
quas  in  genuina  expressas  invenit,  quasdam  sibi  idoneas,  quae  ad 
rem  a Caesare  actam  illustrandam  desiderari  non  potuerunt,  retinuit, 
dissimillimo  autem  modo  tamque  libere  eas  tractavit,  ut  argumenta 
tantum  orationis  genuinae  servata  sint.  Nam  adiectae  sunt  sen- 
tentiae, quae  scriptori  aptae  videbantur,  omissae  omnes,  quas 


1)  Tac.  Ann.  XI,  23. 

2)  Tac.  Ann.  111,  25. 

supervacuas  vel  ineptas  putavit.  Semper  ad  rem  ipsam  eiusque 
utilitatem  spectat.  Initium  dicendi  Claudium  facit  capientem  a 
maiorum  eius  exemplis,  qui  quamvis  externa  origine  fuissent,  tamen 
in  civitatem  Romanam  essent  adsciti.  Deinde  quam  brevissime 
exempla  maxime  idonea  affert,  quemadmodum  civitas  Romana  a 
finibus  Latii  progressa  usque  ad  Alpes  esset  promota  utque  etiam 
Hispanienses  et  Galli  quidam  eam  essent  adepti,  neque  tamen  ita, 
ut  eos  esse  receptos  paeniteret.  Sic  usu  esse  probatum  civitatem 
prolatam  nequaquam  fuisse  perniciosam.  Contra  esse  exitio 
, victos  pro  alienigenis  arcere4  comprobari  historia.  Ut  enim 
Romulum,  conditorem  urbis,  summa  cum  sapientia  consuluisse,  ut 
receptis  in  civitatem  hostibus  victis  rem  publicam  renovaret,  ita 
Lacedaemonios  et  Athenienses  id  neglegentes  periisse.  Tum  Tacitus 
tertia  orationis  parte  — figura  liypophorae  usus  — principem 
quasi  rei  adversarios  gradatim  facit  repellentem.  Quos  tali  honore 
Gallos  esse  indignos  velut  dicentes  Caesar  postquam  refutavit  eos 
ipsos  , moribus  artibus  affinitatibus4  Romanorum  iam  mixtos 
inter  omnes  esse  maxime  idoneos,  qui  reciperentur,  probat.  Pos- 
tremo patres  admonet,  ne  a novis  rebus  nimis  alieni  essent.  — 
Libri  undecimi  caput  vicesimum  tertium  si  perleges,  compositionem 
Taciti  facilius  perspicies.  Ibi  enim  scriptor  oratione  obliqua  adver- 
sariorum sermones  inserit,  quos  deinde  capite  vicesimo  quarto 
princeps  reicit. 

Quae  exposita  si  paucis  comprehendemus,  fidem  historicam  in 
universum  modo  ac  tamen  aliorum  rerum  scriptorum  licentia 
respecta  plus  quam  exspectari  poterat  a Tacito  esse  servatam  con- 
cedemus. Deinde  vero  scriptorem  non  tam  operam  navasse,  ut 
genuinae  accuratam  legentibus  imaginem  praeberet,  dicemus  quam 
ut  rei  utilitatem  et  eventum  nec  minus  principis  ingenium  moresque 
describeret.  Ut  enim  hac  una  tantum  sententia:  ,libertinorum 
filiis  eqs.4  Caesaris  ingenium  esset  depictum,  tamen  satis 
dilucide  ex  hac  una  Claudium  fuisse  hominem  philologum 
cognoscimus.  Taciti  ratio  est  eadem  quae  Thucydidis.1)  — 
Eodem  modo  quo  Claudii  Tacitum  ceteras  quoque  orationes  apud 
patres  habitas,  quas  quidem  Annalibus  inseruit,  tractasse  nostro 

t)  cf.  Thuc.  I,  22. 

iure  contendere  possumus.  En  habes:  Asinii  Galli  luxus  defensio 
(A.  II,  33),  Hortali  deprecatio  (II,  37),  Tiberii  prima  (II,  38),  altera 
(III,  12),  Pisonis  codicilli  (111,  16),  Caecinae  et  Valerii  (III,  33.34), 
Lepidi  (III,  50),  Tiberii  literae  (III,  53.  54),  Servii  Maluginensis 
(III,  58),  Tiberii  tertia  et  quarta  (III,  69.  IV,  8),  Cremutii  Cordi 
(IV,  34.  35),  Tiberii  quinta  (IV,  37.  38),  Terentii  (VI,  8),  Silii  et 
Suilli  (XI,  6.  7),  Claudii  (XI,  24),  Vitelli  (XII,  5.  6),  Neronis  (XUI, 
4),  Cassii  (XIV,  43),  Thraseae  (XV,  20.  21),  Marcelli  et  Ostorii 
Sabini  (XVI,  28),  Serviliae  (XVI,  31)  orationes  vel  directae  vel 
obliquae. 

Accedunt,  quae  Historiarum  parti  conservatae  sunt  intextae, 
admodum  paucae:  Prisci  et  Eprii  Marcelli  (IV,  7.  8),  Curtii  Montani 
(IV,  42).  Quibus  plures  non  extant.  Attamen  haud  absurdum 
videatur  suspicari  scriptorem  liberius  egisse,  cum  Historiarum 
orationes  senatorias  componeret.  Nam  ut  in  genere  scribendi 
Annales  haud  ita  parvum  ostendunt  progressum,  ita  etiam  qualitate 
orationum  Agricola  Historiaeque  distant  ab  Annalibus.  Illis  enim 
operibus  interpositae  quamvis  scriptorem  iam  dudum  a Ciceronis 
eloquentiae  verbosae,  quam  in  , dialogo  de  oratoribus1  aemula- 
tus est,  imitatione  recessisse  declarent,  tamen  magis  scholam  morem- 
que rhetoricum  redolent  ita  ut  consilium  pateat,  quam  quas  Anna- 
libus reperimus  insertas.  Iam  multo  breviores  sunt , Historiarum4 
quam  , Agricolae4  orationes,  brevissimae  vero  plerumque  Anna- 
lium,4 quae  interdum  nonnisi  argumentorum  speciem  prae  se  ferunt. 

Nostro  iure  ea  quae  comparatione  evicimus,  in  omnes  orationes 
apud  patres  habitas  et  epistulas  in  senatu  recitatas  transtulimus. 
Nunc  si  ad  reliquas,  quarum  germana  nulla  extat  quarumque 
genuinas  formas  ne  Tacitus  quidem  ante  oculos  habuit,  nos  vertimus, 
res  multo  difficilior  fit  atque  nobis  recte  iudicaturis  omne  cautionis 
genus  est  adhibendum.  Duo  enim  imminent  pericula  inter  se  con- 
traria, primum,  ne  quod  ad  orationes  senatorias  idem  valere  ad 
omnes  praeiudicemus  — quem  in  errorem  Rodenwaldtius  incidit1)  - , 
alterum  ne  Livii  aliorumque  rerum  scriptorum  ratione  nimis  respecta 
reliquas  orationes  esse  commenticias,  a Tacito  plane  fictas  arbitre- 


1)  Kodenwaldt:  1.  I.  cf.  p.  4.  huius  libelli. 

mur.  Quod  periculum  Walterus1)  parum  evitavit.  Nobis  vero,  ut 
duos  illos  errores  effugiamus,  hanc  viam  ingredi  propositum  est : 
Tacitus  earum  orationum,  quas  ipse  inspexit,  summas  sententias 
servavit,  ceterum  autem  prorsus  libere  novas  conscripsit  orationes. 
Iam  porro  si  quid  de  sermonibus  reliquis  scivit,  apud  auctores  in-> 
venit.  Auctorum  vero  orationibus  multo  minorem  fidem  eum 
tribuisse  quam  genuinis,  praesertim  quod  ad  barbarorum  sermones 
attinet,  per  se  dilucidum  esse  videatur.  Itaque  egisse  eum  liberius 
talibus  in  orationibus  componendis  iam  hac  deliberatione  verisimile 
fit.  Sed  talis  argumentatio  non  sufficit.  Alias  accedere  causas, 
quibus  haec  maior  licentia  comprobetur,  necesse  est.  Neque  desunt. 
Nam  si  reliquas  perscrutamur  orationes,  nonnulli  quidem  loci 
occurrunt,  quibus  scriptor  quasi  se  ipse  prodit  cogitationes  suas  vel 
minime  vel  minus  dicentibus  aptas  inserendo.  Sane  natura  rei  se- 
cum  fert  tales  locos  esse  perpaucos  ac  ne  eos  quidem  omnes  omni 
cum  evidentia  tales  se  praestare.  Attamen  exempla  orationis  Clau- 
dianae a Tacito  adiecta  si  memoria  tenebimus,  fortasse  id  quod 
verisimile  erit,  pro  certo  affirmare  poterimus. 

Iam  in  oratione  Calgaci,  quam  in  libro  ,de  Agricolae  vita 
et  moribus4  scriptam  videmus,  illud2 3):  , sicut  in  familia  recen- 
tissimus  quisque  servorum  etiam  conservis  ludibrio  est,4 
non  Calgaco  Britanno  sed  Romano  Tacito  esse  attribuendum  iam 
Woelfflinus*),  quem  Carolsfeldus  est  secutus,  suo  iure  obtinuit.  — 
Accedamus  deinde  ad  Historias.  ,Loco  libertatis  erit,  quod 
eligi  coepimus  et  finita  Iuliorum  Claudiorumque  domo 
optimum  quemque  adoptio  inveniet44),  Galbam  quasi  vatici- 
nantem facit  Tacitus,  qui  Nervae,  Traiani,  Hadriani  adoptiones 
noverat  itaque  ad  rerum  causas  et  conexum  spectans  minime  dubi- 
tavit id  attribuere  Galbae. 

Porro  si  Pisonem  audimus  exclamantem5):  , minus  triginta 
transfugae  et  desertores  imperium  adsignabunt4,  nonne 
interrogamus  mirati,  unde  Piso  numerum  coniuratorum  esse  tam 

1)  Walter:  1.  e.  cf.  huius  libelli  p.  4. 

2)  Agr.  31,  3. 

3)  E.  Woelfflin:  Annali.  Bursiann.  1874/75  I.  Carolsfeld : 1.  1.  p.  7* 

4)  H.  I,  16. 

5)  H.  I,  30. 

exiguum  certior  tactus  sit,  nisi  Tacitum  hic  loqui  putamus?  Scriptor 
enim  nusquam  Galbam  vel  Pisonem  sciisse  refert,  quam  pauci 
fuissent  coniurati.  Neque  scierunt  re  vera.  Nam  tum  certe  fortius 
magisque  strenue  restitissent.  — Etiam  illud1):  ,nemo  enim  u in- 
quam imperium  flagitio  quaesitum  bonis  artibus  exercuit1 
consulto  Tacitum  composuisse  apparet,  ut  quasi  praeparans  legentium 
animos  iam  hic  ostenderet  imperium  Romanum,  etiamsi  Otho  rerum 
fuerit  potitus,  nondum  in  illo  esse  acquieturum.  Nonne  iam  nos  videre 
putamus  principem  militum  nocturno  tumultu  perterritum  reputan- 
tem non  posse  principatum  scelere  quaesitum  , subita  modestia 
et  prisca  gravitate  retineri4.2 3)  Neque  enim  Otho  lemures, 
quos  ipse  ex  noctis  tenebris  excitaverat,  non  iam  posse  placari 
neque  esse  difficilius  imperium  flagitio  quaerere  quam  ita  partum 
bonis  exercere  artibus  ignorabat. 

Deinde  haec  verba:  , transcendet  haec  licentia  in  pro- 
vincias13) magis  quadrant  ad  Tacitum  auctorem,  quippe  qui  Ger- 
maniarum  Syriaeque  legionum  seditiones  cognosset,  qui  iterum  apud 
Bedriacum  cives  in  cives  saevire  vidisset  quam  ad  Pisonem. 

Interdum  quoque  scriptor,  quid  ipse  de  aliqua  re  iudicet, 
quasi  ore  dicentium  promit,  ut  si  Galbam  facit  loquentem : ,si 
immensum  imperii  corpus  stare  ac  librari  sine  rectore 
posset4.4)  Accedunt  duo  loci,  quorum  priore5)  Marcellus  se  , bonos 
imperatores  voto  expetere,  qualescumque  tolerare4  dicit, 
quam  rationem  etiam  noster  probavit.  Itemque  altero  loco6)  Tacitus 
Cassii  senatoris  ore  suam  sententiam  defendere  videtur.  Ambo 
sane  loci  orationibus  senatoriis  insunt.  Restat,  ut  de  illis  Domitio 
Celeri  attributis  disseram  verbis:  ,Est  tibi  Augustae  con- 
scientia, est  Caesaris  favor,  sed  in  occulto.7) 


1)  H.  1,  30. 

2)  II.  1,  83. 

3)  H.  1,  30. 

4)  H.  1,  16.  cf.  1,  1. 

5)  H.  IV,  8. 

6)  Ann.  XIV,  43.  cf.  Teuffel:  Hist.  Litt.  Romm.  333/7. 

7)  Ann.  11,  77.  cf.  11,  43.  82.  111,  10.  111,  16:  cum  fide  adversum  te  neque 
alia  in  matrem  tuam  pietate  (Piso  in  codicillis  ad  Tiberium). 

Etenim  Tacitus,  cui  ipsi  persuasum  erat  Tiberium  fuisse  Pisonis 
conscium,  sed  qui  id  comprobare  non  potest,  ita  scitissime,  quid 
ipse  sentiat,  legentes  facit  scientes. 

Alterum  conspicitur  argumentum  Sallustii  orationum  et  epistu- 
larum comparatione.  Haud  enim  ita  raro  et  quidem  plerumque  in 
Historiis  atque  Agricola,  quarum  orationes  conservatae  omnes  fere 
extra  senatum  habitae  sunt,  Tacitus  non  modo  constructione  et  usu 
verborum  eorundem  sed  etiam  cogitationibus  dicentium  Sallustii  tam 
similis  est,  ut  interdum  fortasse  id  quod  nobis  licere  videtur  trans- 
eat. Quales  loci  a Schoenfeldio  in  dissertatione  collecti  sunt.1) 
Exempli  gratia  nonnullos  adnotare  volumus: 

Sali.  Cat.  58,9 — 10:  Si  vincimus,  omnia  nobis  tuta  erunt  — ■ 
sin  metu  cesserimus,  eadem  illa  advorsa  fient. 

Tac.  Agr.  33:  omnia  prona  victoribus  atque  eadem  victis  ad- 
versa. 

Sali.  Cat.  52,  35:  alii  intra  moenia  atque  in  sinu  sunt  hostes. 

Tac.  Iiist.  III,  38:  in  urbe  ac  sinu  cavendum  hostem. 

Declaratur  vero  talibus  locis  Tacitum  orationibus  Sallustii 
studium  adhibuisse,  ut,  quomodo  oratio  artificiose  sit  conscribenda, 
disceret.  Quod  cum  didicisset,  ex  vinculis  Sallustii  imitationis 
effugiens  perfectus  historicus  in  Annalibus  se  vindicavit  in  libertatem. 
— Haec  de  discrepantia  inter  duo  orationum  genera,  quae  statui- 
mus. Reliquum  est,  ut  paucis  disseramus  de  verbis,  quibus  Tacitus 
orationes  inducit  quibusque  in  fine  ad  eas  respicit.  Ex  iis  enim 
scriptorem  non  omnes  sententias,  quas  in  genuinis  orationibus  vel 
apud  auctores  expressas  invenit,  retinuisse  sed  tantummodo  summas 
inseruisse  elucet.  Simul  cognoscemus  scriptoris  studium  varietatis. 
Et  primum  quidem  voces  ipsas  referens  expressis  verbis  Tacitus 
semper  fere  id  adnotat: 

,ipsa  enim  verba  referam4:  H.  III,  39.  A.  XIV,  59. 

XV,  67. 

, verba  Flavi  vulgabantur4:  A.  XV,  65. 

, hisce  verbis4:  A.  VI,  62),  XI,  21.  XII,  21.  XVI,  4. 

,hoc  enim  verbo  usum  ferunt4:  XI,  37. 


F)  G.  Schoenfeld:  ,de  Taciti  studiis  Sallustianis4  Lips.  1884.  p.  52— 5 t. 

2)  cf.  Suet.  Tib.  67,  ubi  eadem  verba  extant. 


54 


Ceterum  etiam  brevia  dicta  memorabilia  in  suam  dictionem  non 
inversa  parcissime  interponit.  Verba  enim  ipsa  narrationi  non 
admiscet,  nisi  ipsa  referri  multum  interest.  Sin  baec  ratio  non 
intercedit,  dicta  aliorum  suis  verbis  tradit.  Quam  ad  rem  pertinent 
duo  loci  Annalium1),  quorum  ex  comparatione  verbum  , invertere4 
(XV,  63)  nonnisi  ad  brevia  dicta  spectare  neque  ad  orationes  in- 
sertas satis  apparet.  — — Saepissime  deinde  verbum  ,inquit4  non 
solum,  ubi  verba  ipsa  refert,  sed  etiam  cum  orationem  compositam 
interponit,  promiscue  adhibet  atque  tum  quidem  potissimum,  si 
repente  impetu  aliquem  facit  exorsum  aut  si  obliquam  orationem 
traducit  in  rectam,  rhetoricae,  ut  videtur,  descriptionis  causa: 

H.  I,  35.  II,  47.  78.  III,  24.  54.  IV,  32.  42.  66.  77. 

A.  I,  12.  22.  74.  IV,  8.  XI,  2.  4.  Xll,  18.  XIII,  21.  XIV,  9. 
59.  XV,  63.  67.  XVI,  31.  35. 

Haud  ita  multis  locis  et  quidem  in  Annalibus  demum  inveni* 
tur  ,ait4:  A.  1,  12.  19.  11,  38.  IV,  52.  54.  XI,  3.  30.  XIII,  16. 
XV,  66.  67.  69.  XVI,  9.  Quod  exemplum  est  dictionis  paulatim 
mutatae,  poetico  colori  admotae. 

Deinde  ceterae  formulae,  quae  orationes  inducunt,  afferendae  sunt: 
,in  hunc  modum  locutus  fertur4:  Agr.  30.  H.  I,  15. 

, multo  sermone  orasse  ferunt4:  H.  IV,  52. 

,in  (ad)  hunc  modum  adlocutus  est4:  H.  I,  29.  I,  66,  (in 
eundem  modum)  II,  96.  III,  8 (hui uscemodi).  63  (in  eundem 
modum).  IV,  57.  64.  65.  A.  I,  58.  II,  37.  71.  III,  50.  52.  65. 
IV,  34.  37.  H.  III,  8.  VI,  8.  20  (in  hanc  sententiam).  XII,  10. 
19.  25  (in  eundem  modum).  36.  XIV,  43.  XV,  24  (in  eandem 
formam). 

,ita  coepit  (exorsus,  locutus  est  etc.)4:  II.  I,  36.  83. 
11,  76.  IV,  73.  V,  26.  A.  I,  42.  XI,  24.  XIV,  53.  XV,  2.  Agr.  33. 

,ferme4:  A.  II,  38  (his  ferme  verbis)  III,  16  (in  hunc  ferine 
modum).  XIV,  55  (sic  ferme).  XV,  25  (his  ferme  verbis). 

, quarum  sententia  in  hunc  modum  fuit4:  A.  III,  52. 
,eius  talis  forma  fuit4:  A.  IV,  39. 

, quarum  summa  erat4:  XIV,  10. 


1)  Ann.  XV,  65.  XV,  67. 

Reliquae  sunt  formulae,  quae  in  line  orationum  positae  abbre- 
viationis  signa  sunt.  Et  plerumque  ,haec  atque  talia4  reperitur: 
H.  1,  16.  66  (his  et  pluribus).  II,  2.  48  (talia).  III,  3.  8 (et 
alia  huiuscemodi).  60.  A.  I,  5.  II,  38.  IV,  7.60.  XI,  6.  17.  24. 
XII,  11.  34.  65.  XIII,  7.  46.  XIV,  1.  49.  XV,  12.  25  (talibus). 
36.  63.  XVI,  29.  Agr.  16.  — Persaepe  autem  ,haec4  tantum  extat 
, talia4  voce  omissa,  sive  quod  scriptor  ad  varietatem  spectavit  sive 
quod  tantam  diligentiam  esse  supervacaneam  putavit:  H.  II,  44. 
II,  76.  III,  14.  70.  IV,  24.  56.  57.  A.  I,  28.  44.  60.  74.  11,  46. 
VI,  48.  XII,  20.  25.  41.  46.  XIII,  15.  56.  XIV,  55.  56.  XV,  20.  59. 


Orationes  senatoriae  praecedunt,  quod  fidem  historicam  attinet, 
ceteras.  Inter  ceteras  vero  primum  fidei  locum  obtinent  Caesarum 
orationes,  secundum  ducum  Romanorum  exhortationes,  tertium  barba- 
rorum sermones,  ultimum  reliquae  sermocinationes.  Nam  quamquam 
auctores  Taciti  etiam  de  barbarorum  verbis  certum  aliquid  tradidisse 
locis  supra  allatis  comprobatur,  tamen  certe  eandem  fidem  iis  nec 
Tacitus  habuit  nec  nos  tribuemus.  Quin  etiam  si  quasdam  con- 
templemur contiones,  velut  Civilis  Batavi  ad  praefectum  quendam 
cohortis  Romanae*),  cuius  de  verbis  auctores  vix  fide  dignas  facere 
potuerunt  relationes1 2 3),  et  barbarorum  ducum,  ut  Arminii  atque  Se- 
gestis*), tales  esse  prorsus  fictas  suspicio  fortasse  iusta  moveatur. 
Sine  dubio  Tacitus  auctorum  relationibus  usus  est.  Ceterum  vero 
orationes  libere  conscripsit.  Sed  cum  iam  auctores  composuisse 
statuendum  sit,  quantum  fidei  relinquatur,  patet.  — Ad  postremum 
orationes  extra  senatum  habitas,  quas  Tacitus  inseruit,  enumerem, 
ut  quasi  gradus  fidei  melius  perspieiatur: 

I Caesarum  et  virorum  in  re  publica  insignium  vel  apud 
principes  vel  apud  amicos  orationes  atque  epistulae: 
Galbae  (H.  I,  15.  16),  Pisonis  (I,  29.  30),  Othonis  tres  (I,  37. 
38.  I,  83.  84.  II,  47),  Muciani  (II,  76.  77)  orationes,  Antonii 
Primi  literae  (III,  53),  Flavii  Sabini  (III,  70),  Germanici  (A.  I.  42. 


1)  H.  IV,  32. 

2)  H.  IV.  32,  20:  ille  (praefectus)  ut  inritus  legationis  redit  cetera  dissimulans. 

3)  A.  I,  58.  59. 

43),  (II,  14.  II,  71),  Pisonis  et  Domitii  Celeris  (II,  76.  77)  sermones, 
Seiani  codicilli  (IV,  39),  Tiberii  epistula  (IV,  40),  Arruntii  (VI,  48), 
Agrippinae  (XIII,  21),  Sabinae  Poppaeae  (XIV,  1),  Senecae  et  Neronis 
(XIV,  53.  54),  (XIV,  55.  56),  Tigellini  (XIV,  57),  Poppaeae  (XIV, 
61),  Senecae  morientis  (XV,  62.  63),  Capitonis  Cossutiani  (XVI,  21) 
orationes. 

II  ducum  Romanorum  exhortationes  apud  milites  promptae: 

Suetonii  Paulini  (H.  II,  32),  Antonii  Primi  (III,  2.  20),  Voculae 
(IV,  58),  Cerialis  (IV,  73.  74.  IV,  77),  Blaesi  (A.  I,  18.  19),  Drusi 
(I,  29),  Caecinae  (I,  67),  Silii  (III,  46),  Suetonii  (XIV,  36),  Cor- 
bulonis (XV,  12.  27),  Agricolae  (Agr.  33.  34.) 

III  militum  sermones: 

Pereennii,  Vibuleni  (A.  1,  17.  I,  22),  Clementis  centurionis 
(I,  28). 

IV  barbarorum  orationes: 

Civilis  (H.  IV,  14.  17.  32.  66.  V,  17.  26),  Civilis  et  Tutoris 
(IV,  76),  Agrippinensium  et  Germanorum  (IV,  64.  65),  Segestis  et 
Arminii  (A.  I,  58.  59),  Arminii  et  Flavi  (II,  9.  10),  Arminii  aut 
ceterorum  Germanorum  procerum  (II,  15),  Arminii  et  Marobodui 
(II,  45.  46),  Mithridatis  (XII,  18),  Carataci  (XII,  37),  Boudiccae 
(XIV,  53),  Vologaesis  (XV,  2),  Calgaci  (Agr.  30—32). 

V sermones  et  cogitationes: 

Othonis  (II.  I,  21),  primorum  civitatis  et  Vitellianorum  (III,  64. 
66),  de  Augusto  et  Tiberio  rumores  (A.  I,  4.  9.  10),  militum  (I, 
26.  27),  (11.  IV,  72),  Germanici  (A.  II,  5),  Drusi  cogitationes  (IV, 
7),  sermones  Thraseae  obtrectatorum  (XIII,  49),  Batavorum  (H.  V, 
25),  Britannorum  (Agr.  15)  etc. 

Appendix* 

1)  ratio,  qua  Tacitus  in  orationibus  inserendis 
usus  est,  gravissimis  illustratur  exemplis. 

Iam  comparatione  supra  instituta  Tacitum  orationem  con- 
scripturum in  id  potissimum  incubuisse  cognovimus,  ut  et  rem,  de 
qua  ageretur,  ac  rerum  causas  conexumque  et  virorum  memorabilium 
ingenia  atque  mores  planius  explicaret.  Simul  vero  nusquam  effec- 
tum rhetoricum  neglegit.  Nam  non  epice  sed  dramatice  narrare 
Taciti  est.  Interponere  autem  solet  orationem,  quotiens  res  ad 
discrimen  pervenit.  Quaedam  afferamus  exempla:  Quinque,  quasi 
res  in  scena  ageretur,  actibus  Galbae  exitium  videmus  dispositum, 
quorum  primus  (H.  I,  15 — 20)  Pisonis  adoptionem,  alter  (H.  I, 
21 — 27)  id  quod  interea  Otho  agit,  tertius  (H.  I,  28—35)  res  ante 
Palatium,  quartus  (H.  I,  36  - 38)  res  in  castris  praetorianis,  quin- 
tus (H.  I,  39  - 47)  Galbae  mortem  ipsam  describit.  Ac  primo 
Galbae,  tertio  Pisonis,  quarto  Othonis  prima  contio  intexta  est. 

Iam  complures  per  menses  Galba,  ut  erat  severus  quaeque  res 
poscerent  ignarus,  imprudenter  et  temere  agendo  summum  in  odium 
inciderat;  neque  iam  multum  abesse  videbatur,  quin  denuo  de  prin- 
cipatu belli  incendium  exardesceret,  cum  Galba  Pisonem  Licinia- 
num adoptavit.  Hoc  loco  scriptor  narrationem  oratione  Galbae  in- 
serta consistit.  Quantum  enim  adoptio  valere  potuerit,  si  Caesar 
virum  idoneum  sibi  successorem  elegerit,  in  aperto  est.  — Galbae 
ante  Palatium  immolanti  rumor  Othonem  principem  salutatum 

,rapi  in  castra'  adfertur.  Tali  in  discrimine,  cum  plurimum  intererat 
cohortem,  quae  in  Palatio  stationem  agebat,  permanere  fidam,  Piso 
contendit  et  elaborat,  ut  id  assequeretur:  milites  ad  contionem 
vocatos  adloquitur  (H.  1,  29.  30).  — Othonis  principis  tres  in- 
textae sunt  orationes,  quarum  prima  inter  Galbae  et  Othonis  prin- 
cipatum, ut  quasi  traducat  narrationem  ab  illo  ad  hunc,  locum 
tenet:  Otho  in  discrimine  milites  exhortatur  (H.  I,  37.  38).  Neque 
sine  consilio  et  ratione  scriptor  praeter  hanc  duas  alias  Othonis 
interposuit.  Miram  enim  Caesaris  animi  mutationem  illustrare 
voluit.  Nam  cum  prima  Otho  vilissimds  atque  ignobilissimus  homo 
depingatur,  tertia  (II,  47)  virum  patriae  amantissimum,  heroa,  cer- 
nimus, qui  sibi  ipse  mortem  consciscere  malit  quam  denuo  cives 
civili  bello  videre  dilaceratos.  Quomodo  autem  tanta  animi  com- 
mutatio facta  sit,  secunda  (I,  83.  84)  oratione  scriptor  exponere 
conatur,  qua  Otho  imperium  scelere  partum  bonis  artibus  statim 
exerceri  non  posse  intellegit.  Antecedit  huic  animi  descriptioni 
quasi  prooemium  meditatio  obliqua  (I,  21):  Otho  prodit  in 
scenam.  — — Vitellius  rerum  est  potitus.  Orientis  legiones  des- 
ciscunt. Quod  ut  factum  sit,  Muciani  oratione  (II,  76.  77)  explana- 
tur. Mucianus  enim  Vespasianum  cunctatorem  persuadet,  ne  prin- 
cipatum arripere  dubitet.  — — Civilis  Batavi  quinque  reperimus 
sermones,  quorum  primo  (H.  IV,  14)  populares  excitat,  altero  (IV, 
17)  Gallos  allicit,  tertio  (IV,  32)  praefectum  quendam  cohortis 
Romanae  corrumpit,  quarto  (IV,  66)  Treveros  iam  cum  Batavis 
pugnaturos  in  societatem  recipitr  quinta  (V,  26)  denique,  cum  spem 
eventus  non  esse  intellegat,  callide  veniam  petit  vel  potius  poscit: 
Batavorum  belli  quinque  gradus.  Fastigium  significat  Voculae 
oratio  (IV,  58):  fortem  ducem  Romanum  milites  deserunt.  Tum 
Gerialis  Gallos  reconciliando  (IV,  73.  74)  bellum  conficit  — — . 

In  Annalium  priore  parte  conservata  Tacitum  summa  cum  arte 
Tiberii  animum  depinxisse  inter  omnes  constat.  Cuius  principis 
septem  vel  orationes  vel  epistulas  executus  est,  exempla  simulationis, 
ut  suam  opinionem,  quam  sibi  finxerat,  de  Tiberio  probaret. 
Ceterum  exequitur  , sententias  insignes  per  honestum  aut  notabili 
dedecore'  (cf.  A.  III,  65).  Altera  in  Annalium  parte  non  minus 
artificiose  quam  Tiberii  describit  Neronis  animum.  Egregium  initium 

(XIII,  4),  horribilis  exitus  (XVI,  21.  28.  31)!  Transgressum  ab 
illo  ad  hunc  Tacitus  eximia  arte  describendi  nobis  ante  oculos  ponit. 
Gradalim  cernimus  Neronem  a bonis  consiliis  pedem  referentem: 
crudelitas  et  libidines  nondum  eruptae,  dum  Agrippina  mater  vivit, 
dum  Burrus  ac  Seneca  valent;  quibus  amotis  furor  immoderatus. 
Primum  vero  mutationis  gradum  significat  Agrippinae  matris  oratio 
(A.  XIII,  21),  ultimum  Senecae  et  Neronis  (XIV,  53.  54.  XIV,  55. 
56).  ,Ad  postremum  Nero  virtutem  ipsam  excindere  con- 
cupivit4 (XVI,  21):  Soranus  et  Thrasea  accusantur  (XVI,  21. 
XVI,  28).  Nusquam  fere  Taciti  ars  dramatica  clarior  elucet  quam 
hac  occasione.  Ubique  enim  res  agitur  et  celeratur,  ubique  animus 
legentis  percutitur.  Fastigium  autem  ascendit,  cum  Serviliam, 
Sorani  filiam,  summa  desperatione  et  metu  et  armore  excitatam 
facit  dicentem  (XVI,  31).  Nam  cum  narratio  maximam  consequitur 
agilitatem  tum  Soranus  filiae  amore  artificiose  depingitur. 


2)  de  Taciti  arte  orationum  conscribendarum. 

Promiscue  Tacitus  orationem  rectam  et  obliquam  adhibet.  Quin 
etiam  interdum  sermonem  ex  forma  indirecta  facit  transeuntem  indirec- 
tam (H.  III,  2),  rhetorici,  ut  videtur,  effectus  gratia.  Velut  Antonii  in 
oratione:  tranquillo  tenore  primum  hostes  esse  contemnendos  explicat: 
nunc,  mox  res  alia  erit.  Tres  interrogationes  significant  summa  prioris 
partis.  Iam  incipit  aitera  pars.  Iterum  deliberatio  initio  temperata. 
Statim  vero  furor  rursus  erumpit.  Oratio  fit  recta.  Deinde  in 
Tiberii  (A.  IV,  8):  cuius  ,continuae4  patres  morte  Drusi  maestos 
erigentis  summam  scriptor  postquam  rettulit  sermone  obliquo, 
Tiberium  Germanici  filios  manu  apprehendentem  facit  exorsum: 
, Patres  conscripti,  hos,  inquit,  orbatos  parente  tradidi 
patruo  . . . ,4  Allocutione  princeps  incipit:  quod  animi  perculsi  ac 
maerentis  documentum  est  a scriptore  scite  adhibitum.  Eodem 
artificio  etiam  Hortali  (A.  II,  37)  petentis  patrumque  auctoritatem 
t veriti  animus  depingitur.  Contra  Tiberius  in  fine  demum  dicendi 
JIortale4  inserit  (A.  II,  38).  Quod  deinde  ad  dispositionem  attinet, 
orationes  sive  bifariam  sive  trifariam  sive  quadrifariam  dispertitae 
50 

sunt.  Singulas  partes  scriptor  interdum  significavit.  Velut  Galbae 
oratio  (H.  I,  15.  16)  in  duas  divisa  est,  quarum  utraque  eadem 
verborum  compositione  incipit: 

a)  si  te  privatus  — nunc  (c.  15). 

b)  si  inmensum  — nunc  (c.  16). 

Item  Othonis  orationes  prima  et  altera  (H.  I,  37.  38.  1,  83.  84) : 
utraeque  partes  ostendunt  allocutionem:  ,comm  ilitones4. 

Plerumque  nec  prooemium  nec  peroratio  neglecta  sunt. 
Muciani  oratio  (H.  II,  76.  77)  prooemii  loco  artificiosam  praebet 
partitionem.  Haud  ita  raro  adhortatio  in  fine  partium  posita  est, 
ut  in  Galbae  (H.  I,  15.  16),  Agricolae  atque  Galgaci  (Agr.  30—32. 
33—34)  orationibus,  vel  partibus  immiscetur,  ut  in  Pisonis  contione 
(H.  I,  29.  30). 

Simili  modo  incipiunt  orationes: 

Agricolae  (Agr.  33):  ,septimus  annus  est,  commilitones, 
ex  quo  . . . .‘ 

Pisonis  (II.  I,  29):  .sextus  dies  agitur,  commilitones, 
ex  quo  . . . .4 

Senecae  (Ann.  XIV,  53.  cf.  II.  1,  37):  , quartus  decimus 

annus  est,  ex  quo  . . . .4 

Ad  postremum  Taciti  artem  animorum  describendorum  duobus 
exemplis  illustrare  liceat.  Prius  praebet  Antonii  epistula  (H.  IV,  53). 
Guius  ducis  amor  sui  scitissime  significatur  pronomine  personali 
septies  presso:  ,se  egisse  suis  stimulis  — sua  constantia 
— sui  operis  non  se  nuntiis  — sibi  salutem  — suis 
exhortationibus4.  Alterum  repentur  in  descriptione  Othonis  animi. 
Eandem  enim  rationem,  quae  Othonem  permoverit,  ut  imperium 
usurparet,  eandem  impulisse  Gaesarem  ad  mortem  voluntariam 
scriptor  nos  facit  scientes: 

Ii.  I,  21:  , mortem  oblivione  apud  posteros  vel  gloria 
di  stingui4. 

H.  II,  47:  ,hinc  Othonem  posteritas  aestimet4. 

Plutarchus  quoque  (Otho.  15)  Othonem  moriturum  facit  loquen- 
tem  apud  amicos.  Neque  fortasse  Graecum  auctorem  praeter  Taci- 
tum hoc  loco  etiam  alium  scriptorem,  qui  Taciti  quoque  fons  — 
inter  alios  — fuisse  videatur,  ante  oculos  habuisse  a verisimilitudine 

abhorret.  Cogitationes  enim  non  tam  aliae  sunt  quam  aliter  pro- 
latae. Omnia,  quae  Otho  apud  nostrum  loquitur,  heroica  sunt  atque 
speciem  artis  rhetoricae  prae  se  ferunt.  Tres  extant  in  brevissima 
oratione  sententiae  communes: 

, difficilius  est  temperare  felicitati,  qua  te  non  putes 
diu  usurum4. 

, plura  de  extremis  loqui  pars  ignaviae  est‘. 

,nam  incusare  deos  vel  homines  eius  est,  qui  vivere 
velit4. 

Apud  Tacitum  Caesar  , madet  Socraticis  sermonibus4, 
apud  Plutarchum  multo  magis  rebus  stat,  exempla  sumit  ex  vero. 

Vita. 


Natus  sum  Car  ©lus  Fer  di  nandus  Anacker  Idibus  Iuliis  a h.  s.  LXV1 
patre  Aemilio,  matre  Mathilda  e gente  Kehr,  quos  adhuc  vivos  pia  merite  veneror, 
Casselae,  in  urbe  Cattorum,  atque  fidei  cvangelicae  addictus  sum.  Novem  annos 
natus  Gymnasium  Hersfeldense  frequentare  coepi.  Post  quinque  annos  ad 
Warburgensis  Gymnasii  discipulos  adseriptus  quattuor  iterum  annis  praeterlapsis 
maturitatis  examen  superavi  vere  a.  h.  s.  LXXXV.  Ad  Literarum  Academiam  Lipsi- 
ensem  antiquitatis  studiis  operam  daturus  profectus  per  unum  annum  scholis 
virorum  doctissimorum  philologis  Georgii  Curtii,  Lipsii,  0.  Ribbeckii,  Hansseni, 
Crusii,  Hirzelii,  philosophis  Heinzei,  Germanicis  Bahderi  interfui.  Monachium 
migravi,  ubi  enixe  operam  navavi  studiis  archaeologicis,  quae  mihi  semper  cordi 
erunt.  Qua  in  urbe  praeter  Brunnium  audivi  Bernaysium,  Woelfflinum,  Schoellium, 
quorum  ne  seminariis  quidem  defui.  Mox  Berolinam  ire  contendi  ibique  maxime 
in  res  scenicas  incubui  cognoscendas.  Scholis  adfui  Mommseni,  Kirchhoffii, 
Steinthalii,  E.  Curtii,  Paulseni.  Postremo  transii  ad  Marpurgensem  Literarum 
Academiam  Philippinam.  Per  duodeviginti  menses  hac  in  urbe  Cattorum  situ 
pulcherrima  antiquitatis  et  linguae  Germanicae  studia  apud  doctissimos  viros,  L. 
Schmidtium,  Th.  Birtium,  Wissowam,  Lucaeum,  Stoschium,  Nieseum,  Bergmannum, 
Cohenum,  Natorpium  persecutus  sum.  Birtius  etiam  aditum  ad  privatissimas  exer- 
citationes mihi  aperuit.  Praeterea  seminariis  Schmidtii,  Birtii,  Lucaei  hoc  tempore 
affui.  Quos  viros  omnes  optime  de  me  meritos  grato  semper  animo  profitebor. 

Corrigenda: 


p.  6.  adn.  2):  Agr.  10  pro  Ann,  XIV,  29. 
p.  33.  ].  17  : leg.  .initio4, 
p.  34.  I.  26:  leg.  ,eas4. 
p.  37.  I.  37 : leg.  , crebrarum4. 

